Srbija nije bila svet, sada jeste – Međunarodni Institut za Bezbednost\nSrbija nije bila svet, sada jeste\n6 јула, 2021 Vesti\nSrbija je zatvorena država koju niko neće, njeno društvo je ksenofobično, nepoverljiva je prema svetu, kao i svet prema njoj. Moramo da se okrenemo drugima, da im pružimo ruku, ne možemo da napredujemo sami, predugo se ponašamo kao da nam niko nije potreban i zato tavorimo. A nekada smo bili svet.\nNažalost, često čujemo ovakve priče, i to od obrazovanih, emancipovanih ljudi, istaknutih u svom poslu. Njihovi stavovi imaju uticaj na javnost zato što mediji žele da ih čuju, a kad je već tako, onda postoji i publika koja te poruke usvaja zdravo za gotovo. Međutim, koliko god da je veliki društveni autoritet autora ovakvih poruka, one nisu rezultat znanja i stručnosti, njihova podloga nije realnost, već subjektivni osećaj o nečemu gde subjektivnosti ne sme da bude. Samim tim, ovakve nadri-analize i zaključci koji iz njih proizlaze, ne razlikuju se mnogo od svih onih koji nude lek za rak na fejsbuku ili šire teorije da su u vakcinama prijemnici za 5G-mrežu.\nSrbija nikada kao danas nije bila otvorenija prema svetu, niti je ikada ranije imala „više sveta“ kod sebe. Nikada u istoriji nije bila više „svet“ nego što je 2021. I ne samo to, ona je u svetskim okvirima jedna od najotvorenijih zemalja, rame uz rame sa gigantima otvorenog društva. Prema KOF-indeksu globalizacije, jednom od najreferentnijih „merača“ otvorenosti država prema svetu, Srbija je u 2020. godini bila na 37 mestu najviše globalizovanih država na svetu. Ispred nje su članice EU, ne-evropske članice NATO, poput SAD i Kanade, i istočne velesile kao što su Japan i Južna Koreja. Iza Srbije su politički i ekonomski regionalni divovi poput Izraela, Turske, Katara, Emirata, Čilea, a daleko ispod sve zemlje našeg regiona.\nAnalitičari iz Švajcarskog ekonomskog instituta pri Univerzitetu ETH u Cirihu, kreiraju popularni KOF indeks merenjem tri kriterijuma otvorenosti – ekonomsku, političku i socijalnu globalizaciju jedne države. Njene ekonomske veze sa svetom (razmenu, obim trgovinskih ugovora, investicije), njeno učešće u političkim savezima i donošenju odluka na globalnom nivou, ali i razmenu ljudi, ideja, kulture i informacija. Biti u društvu četvrtine najotvorenijih (najviše globalizovanih) zemalja sveta za malu zemlju kao što je Srbija je stvar kojom treba da bude ponosna. Za razliku od neke tamo bolje prošlosti, iz na primer 1989. godine, kada je bila na nivou svetskog proseka, od kojeg je danas odskočila nekih 25%. Bez obzira što 1989. godine globalizacija nije imala zamah kakav ima sada, Srbija tada nije bila svet, ona je to danas.\nI na primeru Srbije potvrđuje se pravilo da mala zemlja nema mnogo izgleda za napredak, ako nije maksimalno otvorena prema svetu i svet prema njoj. U bliskoj istoriji to su najbolje pokazali primeri nekada zatvorenih i siromašnih zemalja, koje su doživele ekonomsku i socijalnu eksploziju tek kada su se snažno otvorile prema spolja, poput Južne Koreje, Singapura, Turske, svih istočnoevropskih država ulaskom u EU, a naročito Kine.\nI Srbija duguje svom napretku zato što se maksimalno i u svim oblastima, otvorila prema svetu. Dokaza je na pretek, iako se preko njih često prelazi kao preko neminovnosti koje bi došle same od sebe, a ne kao rezultat odluka zasnovanih upravo na računici da sami sebi nismo dovoljni. Srpska ekonomija je skoro potpuno uvezana u lance snabdevanja jednog od najrazvijenijih svetskih tržišta, onog evropskog. Više od dve trećine svoje trgovine Srbija obavlja sa tržištima EU, slično je i sa investicijama koje dolaze ovde. Ona ima sporazume o slobodnoj trgovini sa najvećim tržištima na svetu, pravi je izuzetak po tome da ima slobodnu trgovinu i sa EU i sa Rusijom i sa Turskom, što je retka privilegija. Pasoš Srbije spada u prvu trećinu “najvrednijih” na svetu (po Henley Passport Index za 2021) što znači da građani Srbije mogu bez viza da putuju u najveći broj zemalja (138).\nSa političkog stanovišta, Srbija je članica svih relevantnih međunarodnih organizacija, ima diplomatske odnose sa bezmalo celom planetom, bilateralne ugovore. Ona je, čak i neka od svojih najbitnijih unutrašnjih pitanja svesno internacionalizovala, zato što u tome vidi najbolji način da zaštiti svoje interese. Pitanje Kosova je tu svakako najznačajnije, ali tu je i stvar oko poboljšanja izbornih uslova, o čemu sa domaćim političkim partijama razgovaraju i predstavnici Evropskog parlamenta. Slično je i u oblasti bezbednosti gde Srbija, iako vojno neutralna država, učestvuje u velikom broju međunarodnih mirovnih misija pod okriljem UN i EU, i ima dug kontinuitet zajedničkih vojnih vežbi sa NATO-om pre svega, ali i sa partnerima izvan Alijanse.\nOno što ne beleže KOF i slični indeksi za merenje uključenosti jedne države u svet, za Srbiju je tek posebno važno i dodatno pojačava njenu poziciju super-otvorene države. Reč je o vezama u regionu kojem pripada. Ogroman deo svoje ekonomske razmene Srbija obavlja u svom prvom komšiluku, ali to je tek početak za otvaranja drugog nivoa, intenzivnijeg nego sa “ostatkom sveta”, pre svega kada je reč o komunikaciji među ljudima, manje-više otvorenom prelasku granica (lična karta je dovoljna za skoro sve susede u balkanskom okruženju), nedavnom ukidanju rominga u regionalnim okvirima, kulturnoj razmeni, a zašto da ne i podršci u vanrednim okolnostima, kao što je distribucija vakcina na primer.\nIskustvo nam pokazuje da je otvorenost jedne države direktno srazmerna njenom prosperitetu, a za to je dovoljno pogledati bilo koju listu najotvorenijih i najrazvijenijih država, gde se redosled manje-više poklapa. To iskustvo je zasnovano na merenju realnih parametara, a ne ličnih osećaja teskobe i zatvorenosti, koji su uvek samo lični. Globalni “semafor” koji pokazuje da li je neko “svet” ili nije, tu je prilično neumoljiv, i za današnju Srbiju više nego pozitivan.\nPrevious Previous post: Kraj plesa Srbije i Belorusije\nNext Next post: Placebo sporazum Srbije i Evroazijske ekonomske unije


Vojvodina objavila javni poziv za finansiranje projekta u oblasti saobraćaja (SRB) | Logistic Magazin\nUprava za kapitalna ulaganja AP Vojvodine objavila je danas osam javnih poziva za finanisranje i sufinansiranje projekata u oblasti saobraćajne infrastrukture, energetske efikasnosti, lokalnog i regionalnog razvoja, vodosnabdevanja i zaštite voda, sporta, zdravstvene zaštite, kulture i obrazovanja.\nKonkursi su otvoreni do 30. januara do 16 časova.\nOko 1,4 milijarde dinara je izdvojeno za saobraćajnu infrastrukturu, dok je za energetsku efikasnost opredeljeno 63 miliona dinara. Za lokalni ekonomski razvoj izdvojeno je 507 miliona dinara, a za vodosnabdevanje je predviđeno 600 miliona dinara. Projektima za razvoj sporta namenjeno je 467 miliona dinara, a za finansiranje i sufinansiranje projekata u oblasti zdravstvene zaštite predviđena su sredstva u iznosu od 90 miliona dinara. Podrška projektima u oblasti obrazovanja, učeničkog i studentskog standarda predviđena je sa 270 miliona dinara, a za kulturu 50 miliona dinara.


Vladajuća garnitura drži BiH u talačkoj krizi\nNedopustivo je da vladajuća garnitura drži BiH u talačkoj krizi, jer ne mogu ostvariti svoju koalicijsku matematiku efikasnošću kojom su pokrali izbore, pa ni danas ne žele uvesti transparentnije glasanje i nadzor na izborima. Nije novost da nacionalističke stranke neće da rade za građane, ali je ovo prvi put da nisu sposobni pomoći ni sami sebi.\nUpravo je SDP BiH partija koja želi da Srbi budu legitimno zastupljeni sa uspostavljenim klubom u Domu naroda, pri čemu će, u skladu sa postulatima SDP BiH, ravnopravno participirati u vlasti, za šta se SDP bori na svakom pedlju Bosne i Hercegovine.\nSDP BiH osuđuje vazalsku izjavu Bakira Izetbegovića prema Erdoganovoj invaziji na teritoriju druge suverene države. Izetbegović bi morao prestati zalagati državu BiH kao miraz u svom udvoričkom ponašanju prema Erdoganu, pri čemu izlaže državu BiH licemjernom stavu da selektivno osuđuje ili podržava vojne akcije koje zadiru u suverenitet druge države bez prethodnog odobrenja UN-a.\nSDP BiH ostaje pri antiratnom stavu i osudi turske invazije, koja za posljedicu može imati i dodatni priliv migranata u BiH u narednom periodu, s čim se institucije sistema već ne mogu nositi. Sramotno je da bilo koji zvaničnik zanemaruje golgote posljednjeg rata i opravdava proljevanje krvi nevinih sirijskih civila.\nNa sjednici je zaključeno kako je SDP pod konstantnim medijskim pritiscima, što govori da SDA metode ne djeluju u cilju destabilizacije stuba multietičnosti i jedinog garanta nepodijeljene Bosne i Hercegovine temeljene na ZAVNOBiH-ovskim konceptima. Posljednji dokaz ovoga su laži SDA medija o tome kako će SDP doživjeti bankrot i kako će ostati bez svoje imovine, što su notorne laži, koje će svoj epilog imati na nadležnim sudovima.\nSDP će nastaviti svoj put bez nacionalističkog tutorstva i bez uticaja zelene ljevice, ka Bosni i Hercegovini svih njenih građana, a protiv etnointeresnih reona u kandžama nacionalističkih lidera. Nacionalističkim megafonima odgovorit ćemo uskoro još konkretnijim programom za bolju BiH.\n> Rukometna reprezentacija BiH je čudo bosanskohercegovačkog otpora nacionalistima


Ambasador Berjan preuzeo nagradu za promo video Turističke organizacije Republike Srpske - FILTER\nAmbasador Berjan preuzeo nagradu za promo video Turističke organizacije Republike Srpske\nTuristički promotivni video „Nothing much but much more“ Turističke organizacije Republike Srpske (TORS), osvojio je izuzetnu treću nagradu u kategoriji najboljih turističkih destinacija – regiona, na prestižnom Japanskom svjetskom festivalu turističkog filma održanom 2-3 marta 2021. godine.\nTreća festivalska nagrada za turistički promo video TORS-a je od izuzetnog značaja uzimajući u obzir broj pristiglih turističkih videa te izuzetno stroge kriterijume međunarodnog žirija. Turističkom promo videu „Nothing much but much more“ je ovo 15. priznanje za film koje je stiglo sa festivala širom svijeta, a sada i iz Japana. Japanski svjetski festival turističkog filma je oficijelni član Međunarodnog komiteta turističkih filmskih festivala.\nTags: Siniša Berjan TORS\nPrethodna Ukinuti viskog predstavnika – pročitajte sve zaključke parlamenta Srpske\nSledeća Kod 407 osoba u RS potvrđeno prisustvo virusa korona


Udineze - Blic Sport\nItalijanski trener Luiđi del Neri dobio je otkaz u Udinezeu, objavio je član Serije A. Umesto njega "zebre" će predvoditi Masimo Odo, bivši fudbaler Milana, koji je 2006. godine sa reprezentacijom Italije osvojio svetsku titulu.\nPerišić utišao Udine\nFudbaleri Intera savladali su, posle preokreta, Udineze sa 1:2 u 19. kolu Serije A.\nZjelinski novi organizator igre Liverpula /VIDEO/\nPoljski fudbaler Pjotr Zjelinski od sledeće sezone će nositi dres Liverpula, preneli su italijanski mediji.\nODLAZAK VELIKANA Di Natale napušta Udineze posle 12 godina\nLegendarni kapiten Udinezea Antonio di Natale otkrio je da će na kraju sezone, posle 12 godina, napustiti klub.\nZA ISTORIJU Ljajić gledao meč Serije A bez Italijana u startnoj postavi\nItalijanski fudbal bez Italijana na terenu? I to može da se dogodi kada igraju Inter i Udineze (3:1) u 25. kolu Serije A.\nPROKLJUČALA KRV Iguain hteo da bije sudiju i rivale, jedva ga izveli sa terena /VIDEO/\nIzgleda da je gotovo poznat šampion Italije. Napoli je u Udinama izgubio od Udinezea sa 3:1 u 31. kolu Serije A, i sada za vodećim Juventusom zaostaje šest bodova, što je najteže palo Gonzalu Iguainu.\nJUVE HLADI ŠAMPANJAC Poraz Napolija od Udinezea\nFudbaleri Udinezea pobedili su na svom terenu Napoli sa 3:1 u prvoj nedeljnoj utakmici 31. kola italijanske Serije A.\nUdineze otpustio Kolantuona, zamena Di Kanio?\nTrener Udinezea Stefano Kolantuono dobio je otkaz posle poraza od Rome (2:1) u Seriji A, saopštio je italijanski klub.\nKUP ITALIJE Miha se spasao i savladao bivši tim, Lacio izbacio Udineze\nSiniša Mihajlović bio je u centru pažnje na utakmici osmine finala Kupa Italije, pošto je sa svojim Milanom svalado bivši klub Sampdoriju sa 2:0. Ekipa Lacija se, posle preokreta i pobede nad Udinezeom od 2:1 plasirala u četvrtfinale.\nFudbaleri Intera demolirali su Udineze u gostima sa 4:0 uz neverovatne greške protivničke odbrane, dok je Palermo na svom terenu sa 4:1 savladao Frozinone u 16. kolu Serije A.\nKup Italije: Di Natale junak Udinezea, šokantna eliminacija Palerma\nU osminu finala italijanskog Kupa plasirali su se Udineze, Verona i Alesandrija.\nZof u bolnici zbog otežanog disanja\nLegendarni italijanski golman Dino Zof nalazi se u jednoj rimskoj bolnici više od tri nedelje zbog neuroloških problema, prenosi Il Mesađero.\nTreći trijumf Mihinog Milana uz majstoriju Balotelija /VIDEO/\nSiniša Mihajlović i njegov Milan hvataju ritam, budi se i Mario Baloteli, pa je sa 3:2 pao Udineze na otvaranju petog kola Serije A.\nJuventus otkupio Pereiru za 14 miliona evra\nŠampion Italije Juventus saopštio je da je otkupio kompletan ugovor fudbalera Roberta Pereire iz Udinezea.


Policajce tukli pendrecima\nN.N. 19.03.2012 21:07\nVeliki derbi grčkog fudbala između Panatinaikosa i Olimpijakosa prekinut je u 81. minutu zbog divljanja navijača "zelenih".\nPristalice Panatinaikosa su tokom prvog poluvremena napale organe reda stolicama i komadima ograde, a nekolicini policajaca su iz ruku oteli i pendreke, koje su upotrijebili u borbi. Sudija je morao da prekine susret, a igrači su se vratili na teren nakon 45 minuta i nastavili utakmicu. Olimpijakos je poveo u 51. minutu pogotkom Djamela Abdouna, što je, naravno, bio povod domaćim huliganima da započnu s novim neredima. Zapalili su tribinu na nekoliko mjesta, zbog čega su pozvane i vatrogasne ekipe, a nakon nekoliko eksplozija u neposrednoj blizini terena, sudija Anastasio Kakos odlučio je da definitivno prekine utakmicu devet minuta prije kraja.\nUhapšeno je više od 100 huligana, a povrijeđeno je dvadesetak policajaca.\nGrčki mediji spekulišu da će Olimpijakosu biti dodijeljena tri boda, samim tim titula će biti pred ekipom iz Pireja, a pojedini grčki listovi nagađaju i o mogućem izbacivanju Panatinaikosa u Drugu ligu, jer ovo nije prvi put da njegovi navijači naprave ovakve scene.\nPAO je ove sezone bio u prilici da osvoji treću krunu od 1996. godine, ali porazima od PAOK-a i AEK-a, pa sada i od najljućih rivala, pao je na drugo mjesto. Klub je i u teškoj finansijskoj situaciji, kao i cijela grčka ekonomija, a najnoviji događaji, strahuju u "zelenom" dijelu Atene, udaljiće potencijalne ulagače.\nNeredi i kazna klubu umanjili su šanse da Žesoualdo Fereira ostane na klupi nakon što mu ovog ljeta istekne postojeći ugovor.


21 Apr 2017, 10:29 Požarevac N1Info Aleksandar Krstić\nPredsednik RIK-a Vladimir Dimitrijević čestitao Vučiću izbor za predsednika u ime RIK-a i u svoje lično ime.\nZa izveštaj RIK-a glasalo je 19 članova, devet je bilo protiv, a sednica je trajala više od četiri sata.\nPrema podacima sa svih 8.396 biračkih mesta za Vučića je na izborima održanim 2. aprila, kao i na ponovljenom glasanju na osam biračkih mesta 11. aprila odnosno na tri mesta 17. aprila glasalo 2.012.788 birača.\nSledi kandidat Grupe građana Za Srbiju bez straha Saša Janković koji je dobio 597.728 glasova, odnosno 16,36 odsto izašlih birača dok je kandidat Grupe građana Ljubiša Preletačevič Beli "Beli samo jako" Luka Maksimović osvojio 344.498 glasova, odnosno 9, 43 odsto od broja izašlih.\nKandidat Grupe građana Moramo bolje Vuk Jeremić osvojio je 206.676 glasova, ili 5,66 odsto dok je kandidat Srpske radikalne stranke Vojislav Šešelj dobio poverenje 163.802 biraca ili 4,48 odsto.\nPredsednički kandidat Dveri Boško Obradović dobio je 83.523 glasa odnosno 2,29 odsto izašlih na izbore, a sledi kandidat Pokreta Dosta je bilo Saša Radulović sa 51.651 glasom odnosno 1, 41 odsto izašlih.\nKandidat Grupe građana "Za zdravu Srbiju" Milan Stamatović osvojio je 42.193 glasa, ili 1,15 odsto, a zatim sledi kandidat Lige socijaldemokrata Vojvodine Nenad Čanak sa 41.070 glasova ili 1,12 odsto.\nKandidat Demokratske stranke Srbije Aleksandar Popović posvojio je 38 .67 glasaova ili 1, 04 odsto izašlih na izbore a Miroslav Parović ispred Narodnog slobodarskog pokreta je dobio 11.540 glasova odnosno 0,32 odsto od broja onih koji su glasali\nOd 6.724.949 birača upiasanih u birački spisak na izbore je izašlo njih 3.655.365, nevažećih lističa je bilo 60.378 a važećih 3.593.636 .\nPre usvajanja konačnog izveštaja o rezultatima izbora člasnovi RIK iz opozicionih stranaka su kritikovali atmosveru u kojoj je sproveden izborni peroces i nepravilnosti u njegovom sprovođenju na Kosovu i Metohiji.\nPredstavnik Dveri Marko Pušica je kazao da taj pokret neće glasati za konačne rezultate "zbog spornog legaliteta i legitimeta izbornog procesa".\n"Za Dveru su ovi rezultati sporni jer je takav bio izborni ambijent, s osporavamo i legalitet i legitimitet izbora posebno kada je rec o glasanju na Kosovu i Metohiji gde je sprovedeno samo glasanje ne izbori", kazao je on.\nDodao je i da je OEBS bio "gospodar izbornih radnji na tom prostoru".\nPredstavnica Socijaldemokratske stranke Ivana Petrin kazala je da ne može da glasa za konačne rezultate izbora jer su oni održani "u atmosferi neslobda i pritisaka".\n"Ceo izborni proces obeležio je niz manjkvosti i nepravilnosti, a izbori su bili sve samo ne fer slobodni i pošteni pa je dovedena u pitanje vladavina prava. Kako će predsednik koji je izabran na ovakvim izborima izražavati državno jedinstvo", zapita je ona.\nPetrin je dodala da je stalni sastav RIK-a "nezakonit kao i da ništa nije ispoštovano od preporuka koje je OEBS predložio posle prošlogodisnjih parlamentarnih izbora".Predstavik DJB Vojin Biljić je ocenio je da je RIK "organ Aleksandra Vučića i deo njjegove izborne kampanje" i odao priznanje predstavnicima vladajuće koalicije u tom telu, kako se izjasnio, "na uspešno obavljenom poslu".\nPredstavnica SRS Željka Radeta je kazala da izbori na Kosovu i Metohiji nisu sprovedeni u skladu sa zakonom i odlukom Ustavnog suda ali da će predstavnici stranke glasati za konačne rezultate.\n"Bilo je nedostataka i u vezi sa izvodom iz biračkog spiska kao i u radu notara ali predstavnici SRS će glasati za konačne rezultate kako bi se suprotstavili nalozima američkog ambasadora Kajla Skota", rekla je ona.


Općina Ilidža podržala projekat Fondacije “Izvor nade“ namijenjen mladima s područja ove općine\nPredstavnicima 32 nevladine organizacije s područja općine Ilidža danas su uručeni ugovori o dodjeli sredstava.\nUgovor o dodjeli sredstava za projekat “Mini-škola neformalne edukacije i profesionalne orijentacije za mlade općine Ilidža“ danas je u ime Fondacije “Izvor nade“ primio direktor Tarik Agetović.\nAplikantima koji su ispunili uslove javnog poziva, ugovore o dodjeli sredstava svečano je, u prostorijama Općine Ilidža, uručio Denis Muhović, pomoćnik načelnika za obrazovanje, kulturu, sport i informisanje.\nNa osnovu definisanih kriterija za dodjelu sredstava iz budžeta za mlade na javni poziv mogla su aplicirati omladinska udruženja, registrovana udruženja i fondacije koji rade za mlade, te neformalne grupe mladih uključujući i vijeća učenika srednjih škola. Projekti su namijenjeni mladima sa područja općine Ilidža i odnose se na kreativno izražavanje, neformalnu edukaciju, ekologiju, promoviranje volonterizma i timskog rada, podršku mladim sa posebnim potrebama i izgradnju i razvoj lokalne zajednice.\nMladi bi kroz projekat Fondacije trebali usvojiti značajne vještine iz oblasti: Liderstvo, Omladinski aktivizam, Prezentacijske vještine i vještine javnog nastupa, Komunikacijske i vještine upravljanja vremenom, Projektne aktivnosti, Pisanje CV-ija, Pisanje motivacijskog pisma.\nCilj projekta kojeg će realizirati predstavnici i volonteri Fondacije jeste utjecati na razvoj svijesti učenika i učenica srednjih škola sa područja općine Ilidža kroz interaktivna predavanja i vršnjačke radionice, interaktivan grupni rad i neformalnu edukaciju srednjoškolaca.\n“Fondacija ‘Izvor nade’ projektom želi biti društveno-odgovorna organizacija te učiniti sve da mladi na području općine Ilidža steknu potrebnu neformalnu edukaciju, istu primijene u svojim školama, te shodno usvojenim znanjima iz ovog projekta, postanu uspješne individue na opće zadovoljstvo lokalne zajednice u kojoj žive“, kazao je direktor Agetović.


24sata.info - Uz posredovanje Macrona sastali se Thaci i Vučić\nAutor T. C. 12. 11. 2019. • 17:03\nNa pitanje novinara, kojima je prenio o čemu je bilo riječi u susretu Macrona sa njim i Tačijem, da li je Macron ovim sastankom želio da se aktivnije uključi u rješavanje kosovskog problema i što prije vrati dvije strane dijalogu, Vučić je kazao da nema sumnje u to da Francuska i Evropa žele da imaju najznačajniju ulogu po tom pitanju, poštujući Amerikance i sve druge.\n"Francuski predsjednik je to rekao prije svega misleći na sebe i njemačku kancelarku, kao i evropske institucije", naglasio je on.\n"Zna to i Tači. Nije to pitanje o kojem se raspravlja, svi znaju za to i to je stvar koja se podrazumijeva. Čekamo da ukinu takse pa da razgovaramo, naravno, ako žele da razgovaramo o postizanju kompromisa", rekao je Vučić.\nMacron je, kaže, želio na tom, nenajavljenom sastanku, da čuje kakva je situacija:\n"Ja sam bio realističan, pomalo pesimističan, bio otvoren i rekao istinu", prenio je on.\nVučić je istakao da je pozicija Srbije nepromijenjena i da će nastaviti dijalog kada Priština ukine takse.\n"Kada ukinu takse možemo da sjednemo za sto", ponovio je Vučić.\nThaci je na ovom sastanku, kako se navodi u saopštenju, potvrdio je da je Kosovo spremno da nastavi dijalog sa Srbijom u potrazi za mirovnim sporazumom “koji će donijeti obostrano priznanje i članstvo Kosovu u Ujedinjenim nacijama i tako otvoriti put za razvoj i integraciju Kosova u NATO i Evropsku uniju”.


Vučić: Nek Priština povuče odluke, Thaci: Dijalog ne ide sa ultimatumima\nObjavljeno: 08.11.2018. u 22:03\nPrema saopćenju Kabineta visoke predstavnice EU-a za vanjsku politiku i sigurnost, Mogherini je pozvala dvojicu lidera da, u cilju normalizacije odnosa, što prije ispune zahtjeve u okviru dijaloga Beograda i Prištine\nU Briselu je danas održan zajednički sastanak predsjednika Srbije Aleksandra Vučića, predsjednika Kosova Hashima Thacija i visoke predstavnice EU-a za vanjsku politiku i sigurnost Federice Mogherini u okviru dijaloga o normalizaciji odnosa Beograda i Prištine, javlja Anadolu Agency (AA).\nPrema saopćenju Kabineta visoke predstavnice EU-a za vanjsku politiku i sigurnost, Mogherini je pozvala dvojicu lidera da, u cilju normalizacije odnosa, što prije ispune zahtjeve u okviru dijaloga Beograda i Prištine. Također je pozvala obje strane da se uzdrže od riječi, postupaka i sankcija koje su protivne procesu normalizacije odnosa.\nOsim toga, na sastanku je razgovarano o koracima koje je potrebno poduzeti u budućnosti.\nPodsjetimo, posljednja runda dijaloga Beograda i Prištine na najvišem nivou održana je 18. jula. Nastavak dijaloga bio je potom zakazan za 7. septembar u Briselu, ali se Vučić i Thaci tada nisu sastali, već je Mogherini održala odvojene sastanke s njima.\nPredsjednik Srbije Aleksandar Vučić izjavio je večeras u Briselu da će se dijalog sa Prištinom nastaviti kada albanska strana povuče protivpravne odluke.\n-Dijalog će se nastaviti kada Priština povuče svoje protivpravne odluke. Uvijek smo spremni da razgovaramo o budućnosti i kompromisima (...) Niko se od naših ljudi ovdje neće pojaviti dok Priština ne povuče odluke - rekao je Vučić za Radio-televiziju Srbije, poslije razgovora sa predsjednikom Kosova Hashimom Thacijem.\nOn je rekao da je Priština najavila osnivanje Vojske Kosova i slanje jednog garnizona na sjever, gdje žive Srbi, ali da to Srbija neće dozvoliti.\nVučić je rekao da su pred Srbijom "teški dani u političkom smislu" jer je Priština protivpravno suprotno CEFTA sporazumu uvela dodatne takse na robu iz Srbije i da Albanci žele da otmu eketroprenosnu mrežu, koja je u nadležnosti Srbije.\n-Evropljani pokušavaju da nas izbace iz energetske mreže za sjever Kosova, protivpravno. U nacrtu, prijedlogu energetskog spora bilo je jasno da mora da se forimara Zajednica srpskih opština, a onda dvije mješovite kompanije na sjeveru koje bi bile prenosnik do albanskog operatera. Pošto nije formirana ZSO, krivicom Prištine, oni to sada nama hoće da otmu, da nam otmu pravo na struju, da izgubimo dalekovode ka Makedoniji, Albaniji, Crnoj Gori - rekao je Vučić.\nOn je rekao da će ta odluka biti donijeta sutra ili u ponedjeljak i da će rukovodstvo Elektromreža Srbije imati njegovu punu podršku i da Srbija neće poštovati odluku o integraciji elektroprenosne mreže u kosovski elektroprivredni sistem. Vučić je dodao da Kosovo pred sjednicu Interpola, na čijem dnevnom redu je rasprava o njegovom članstvu u toj organizaciji, vrši pritiske i prijete zemljama kako bi podržale članstvo.\nMogućnost postizanja konačnog pravno obavezujućeg sporazuma trenutno je jako mala, izjavio je večeras u Briselu predsjednik Kosova Hashim Thaci nakon sastanka sa Vučićem održanog uz posredovanje visoke predstavnice EU Federice Mogherini.\nKosovski predsjednik je naveo da teme o kojima se razgovara i o kojima će se razgovarati nisu lake, ali da je u interesu obiju zemalja da se postigne mirovni sporazum koji bi i Kosovu i Srbiji otvorio evropsku perspektivu, a Kosovu i globalnu perspektivu i napredak.\n-Ostaje da se vidi u budućnosti kako će se kretati stvari, ali mogu ponoviti da to nije lak izazov suočiti se ovdje sa svom tom aparaturom Srbije. Zbog toga mislim da je u interesu da cijela kosovska politička scena bude hrabra, energična i odlučna da dođe ovdje i svi se suočimo i postignemo napredak - kazao je Thaci novinarima nakon završenog sastanka.\n-Mala je mogućnost za sporazum, ali treba da radimo i treba da nastavimo - kazao je Thaci.\nOdgovarajući na pitanja novinara, Thaci je kazao da je večerašnji diskurs Srbije bio agrresivan i arogantan, dok je diskurs Kosova bio pravedan za postizanje balansiranog sporazuma, koji bi podrazumijevao obostrano priznanje i učlanjenje Kosova u Ujedinjene nacije, s realnom mogućnošću zamjene za rezoluciju 1244 Vijeća sigurnosti UN-a.\nKomentarišući izjavu Vučića da srpska strana neće pregovarati, dok Kosovo ne ukine takse na uvoz robe iz Srbije i BiH, Thaci je kazao da Beograd nema potrebe da se boji dijaloga jer će Kosovo biti odgovorno i u dijalogu i u svom djelovanju.\n-Ako je Beograd mislio da će mu biti lako sa kosovskom stranom, pogriješio je - dodao je Thaci.\n-Mi ćemo biti korektni i konstruktivni, ali i odlučni u postizanju sporazuma o obostranom priznanju i učlanjenu Kosova u UN - kazao je Thaci.\nHashim ThaciAleksandar Vučić\nMiting u BeograduVučić: Poštujemo druge i moramo graditi bolje odnose sa zemljama regiona


Pre svega: Horoskop za septembar 2013.\nHoroskop za septembar 2013.\nDanima i nedeljama u periodu izmedju 23. avgusta i 22. septembra 2013. vlada horoskopski znak Devica. U narednim redovima, saznajte kako bi se to moglo odraziti na Vaše živote, dakle šta vas čeka na poslu, u ljubavi, hoćete li se slagati sa ukućanima, kako će vas služiti zdravlje, da li i kako da investirate...\nUran u vašem znaku pokreće mnoge događaje, a kako obrazuje napet aspekt sa Jupiterom, Plutonom i Venerom naći ćete se na nekoj vrsti raskršća. Niste sigurni kojem poslu da date prioritet. Do kraja avgusta vladaće napet aspekt između Urana, vladaoca vašeg znaka, i Venere, planete koja vlada astrološki poljem partnerskih odnosa, što se na vas može odraziti u smislu pojačane ambicije, a to će dodatno biti pojačano tranzitnim Marsom, vladaocem vašeg znaka koji ulazi u Lava 28. avgusta. Ovo bi moglo savršeno da odgovara martovskim Ovnovima, naročito onim koji u to doba budu planirali posao sa Devicom, Rakom ili Blizancima. Početkom septembra imaćete razne susrete i razgovore, od kojih će vam odgovarati oni sa Lavom, Strelcem ili Vagom, ali sa Škorpijom ili Jarcem pregorovi verovatno neće biti laki. U vreme mladog Meseca 5. septembra verovatno ćete dobiti ponudu koja neće izgledati tako povoljno, ali će vas bliski saradnici nagovarati da je prihvatite. U ovom periodu poslovi sa javnošću doneće uspeh i satisfakciju, a dobro pozicionirana Venera može značiti neočekivano velike dobitke, moguće od predavanja, izdavaštva ili bavljenja umetnošću i sportom. Oko 10. septembra čuvajte se nelojalne konkurencije i tog dana ne bi trebalo da potpisujete bilo kakav ugovor, kao ni 14. i 18. septembra.\nZa mnoge će ovo biti period burnih ljubavni, pogotovo za mlade Ovnove koji se bave sportom, jer je Mars, vladalac vašeg znaka, u Lavu gde donosi mladalačke ljubavi i poznanstva na sportskim terenima. Ukoliko ste stariji, a ipak u fazi zaljubljenosti, može se dogoditi da vrlo brzo poželite da stupite u brak i to predložite partneru, što će verovatno prihvatiti. Što ste mlađi ili ukoliko ste duži period slobodni, to ćete burnije reagovati na novo poznanstvo. Ako ste u vezi sa nekim ko živi u inostranstvu ili planirate zajedno sa partnerom odlazak na duže u inostranstvo, očekuje vas veoma buran period prilagođavanja. Vaga ili Blizanci mogu biti veoma značajni kao partneri, čak i ukoliko vi živite u inostranstvu, a trebalo bi da se posle dužeg vremena negde sretnete. Naglašen znak Device ne daje mnogo nade nervoznijim predstavnicima znaka Ovna da će lako naći rešenje problema, posebno kada je u pitanju veza sa ambicioznom osobom sa kojom nećete moći lako da nađete kompromisno rešenje, naročito ako živite na dve lokacije ili ste vi zbog posla često odsutni i putujete u inostranstvo.\nManja nervoza stomaka.\nPeriod tranzita Sunca i Merkura preko Device i Venere preko Vage savršeno odgovara većini predstavnika vašeg znaka. Ne samo da ste dobro organizovani nego imate i osećaj kada šta treba da uradite i kako da se postavite, naročito kada je u pitanju posao u trgovini, medijima, marketingu. Neko veoma sličan vama, Strelac, Bik, Rak ili Jarac, predložiće vam da proširite poslovanje i kako da se postavite u odnosu na jedan veliki poslovni izazov. Uz malo više dobre volje saradnika koje bi trebalo više da motivišete, pogotovo ukoliko ste od njih stariji i iskusniji ili na višem položaju, možete dobiti tačno ono što vam je potrebno, jer sami ne možete završiti sve započete poslove. U vreme poslednje mesečeve četvrti 28. avgusta imaćete razgovor sa osobom koja bi mogla da vam pruži konkretne savete i dobre ideje u vezi sa poslom. Mlad Mesec 5. septembra donosi mogućnost proširenja saradnje sa Devicama, Blizancima i Rakovima, a u vreme punog Meseca 18. septembra možete dobiti neočekivano veliku uplatu. Tranzit Jupitera preko Raka na vas deluje izuzetno stimulativno u pogledu proširenja saradnje sa strancima, posebno iz prekookeanskih zemalja. Tokom ovog perioda sa Škorpijom možete da obnovite poslovnu saradnju, i to pod dobrim uslovima. Predstoji vam neka vrsta pohvale ili nagrade za dosadašnji rad.\nVeoma komplikovan odnos, ukoliko ste u vezi sa Strelcem, odnosno sa veoma ambicioznom osobom, koja je maksimalno posvećena poslu i dobrog materijalnog stanja. Dame Bikovi neće uspeti da "ukrote" Strelca ili Lava, a sa Devicom predstoje pomalo mučni razgovori o praktičnim pitanjima, ali, ukoliko budete dovoljno taktički, možete postići mnogo. Prenaglašen znak Device potencira praktična pitanja u vezi, kao da vam je potrebna neka vrsta garancije da ste na pravom putu da sebe obezbedite na neki način. Emocije su vam u drugom planu, važnije vam je da imate divljenje okoline i ukoliko vaš posao podrazumeva kontakt sa mnogo ljudi, bićete u prilici da shvatite koliko ste omiljeni. Mars u Lavu nije dobro postavljen za one Bikove koji ne mogu da se dogovore oko nekretnina, stila života ili nekih pitanja u vezi sa porodičnim obavezama. U ovom periodu bićete previše zahtevni što će partneru izuzetno smetati. Slobodni Bikovi neće znati gde pre da stignu, jer će ih pozivati na razne skupove, a imaće i mnogobrojne udvarače i potencijalne partnere. Uran u Ovnu i dalje deluje razdražujuće na vaš nervni sistem tako da ćete biti veoma osetljivi na svaku vrstu kritike. U suštini, veći deo perioda osećaćete se usamljeno, kao da nemate nikog ko bi vas razumeo.\nPoslednja mesečeva četvrt u vašem znaku 28. avgusta, u vreme kada Mars bude ušao u znak Lava može značiti novu fazu u poslovanju sa diskretnim, ambicioznim i komunikativnim saradnicima. Sve do tada pokušavaćete na mnogo direktniji način da postignete nešto što vam nikako neće polaziti za rukom. Verovatno ćete morati da se priviknete na uslove koje vam postavljaju Strelac, Devica ili Lav. Rad u privatnoj firmi može doneti novu perspektivu u vezi sa poslom zbog kojeg ćete morati često da putujete. Najjači aspekt dveju planeta koji ima pozitivan uticaj na vas je između Marsa i Urana koji donosi nove poslovne ponude, mogućnost obnavljanja saradnje sa nekadašnjim kolegama, posebno sa Lavom ili Ovnom. Sa Vodolijom niste sigurni na čemu ste. Tranzit Merkura, vladaoca vašeg znaka preko Device, naročito u vreme mladog Meseca 5. septembra, može značiti dobru poslovnu ponudu, a od vas će zavisiti da li ćete je prihvatiti. Ulazak Venere, planete kreativnosti i vladaoca vašeg astrološkog polja tajni i tajnih neprijatelja, u Škorpiju 10. septembra donosi jaku konkurenciju i nemogućnost ostvarenja nekih planova zbog opstrukcije onih koji vam inače u poslednje vreme prave ozbiljne probleme. U vreme prve mesečeve četvrti 12. septembra očekuje vas iznenadna ponuda iz inostranstva ili već ugovoreno putovanje koje će se finansijski i te kako isplatiti.\nLjubavni život je u senci porodičnog. Svesni ste da morate prvo da rešite porodične probleme i da se posvetite onima kojima ste potrebni. Mars u Lavu i Uran u Vodoliji u dobrom aspektu mnogim Bliznacima pružaju podstrek za organizaciju sadržajnijeg ljubavnog života zbog čega ćete verovatno biti u prilici da se organizujete tako da ipak u okviru svog života nađete dovoljno vremena kako za prijatelje tako i za partnera. Ulazak Venere u Škorpiju 10. septembra i prva mesečeva četvrt u Strelcu 12. septembra može doneti neočekivanu romansu na nekom putu, negde gde se okuplja mnogo ljudi, možda u nekom većem gradu, na mondenskom skupu. Iako vam prija saznanje da ste popularni u društvu, na veoma mudar način sebe eksponirate i čak pokušavate da budete na neki način u senci i čuvate svoju privatnost od tuđih, često zluradih komenatara. Slobodni Blizanci očekuju poziv osobe koja već duže vreme živi u inostranstvu ili se nadaju pomirenju s nekim ko nema prijatnu narav.\nTokom ovog perioda trebalo bi da budete maksimalno oprezni u radu sa onima u koje inače nemate mnogo poverenja, ili se radi o osobama koje su zbog posla spremne da se ogluše bilo o moral ili zakon. Posebno oprezni budite 28. i 31. avgusta, jer tih dana možete biti pod velikim pritiskom da prihvatite nešto što vam nikako ne odgovara. Predstavnici vašeg znaka su pod velikim uticajem i sporih i jakih planeta, što bi u ovom periodu moglo značiti nove poslovne ponude, promenu radnog mesta ili neke nove šanse na poslu. Početkom septembra, Venera i Jupiter, planete koje su izrazito jake u vašem znaku, obrazuju napet aspekt koji se reflektuje na vaše astrološko polje koje simbolizuje porodicu, nekretnine i privatan biznis. Kako imate velike ambicije, nećete odustati od svojih planova, a kao pouzdan saradnik mogao bi da vam bude jedan Lav ili eventualno Ovan. Pokušavate da pronađete najbolji način da uspostavite saradnju sa jednim Lavom ili Vagom, a već od 10. septembra kreće bolji period tokom kojeg ćete na lakši način uspeti da uradite nešto što vam do nedavno nije polazilo za rukom. Period oko punog Meseca 18. septembra može doneti satisfakciju ili neku vrstu pohvale inostranog poslovnog partnera, pogotovo ukoliko ste uključeni u neki veći projekat.\nTranzit Marsa preko znaka Lava posle 28. septembra donosi udvaranje osobe koju viđate na poslu, verovatno je u pitanju neko ko nosi neku vrstu uniforme, možda o sadašnjem ili bivšem sportisti. Tokom perioda moguća je romansa sa jednim Jarcem, biće veoma posesivan i od vas će očekivati da mu posvetite maksimalnu pažnju. Nekome se veoma dopadate, čak i ukoliko ste u braku ili dužoj vezi, pokušaće da vam se na neki način nametne. Sa stalnim partnerom bićete u prilici negde da otputujete i verovatno ćete to iskoristiti na najbolji način. Verujete u mogućnost obnavljanja veze sa jednim Bikom, Strelcem ili Škorpijom. Što se ljubavi tiče, situacija će se bitno popraviti posle 10. septembra, pogotovo ukoliko ste u emotivnoj vezi sa Bikom, Devicom, Škorpijom, Jarcem ili Ribama. Brzi hod Merkura, planete intelekta i logike, pomoći će vam da izađete na kraj sa često komplikovanim emotivnim situacijama, jer vam se može učiniti da ste deo ljubavnog trougla. Mnogim Rakovima potreban je savet psihologa ili nekog ko će im pomoći da reše svoje ljubavne dileme, dobrim savetom ili možda posredovanjem između njega i partnera.\nMars, planeta akcije, koja je veoma naklonjena mladima, ambicioznima i onima koji rade na fakultetima, ući će u vaš znak 28. septembra, zbog čega ćete biti izuzetno uporni da se izborite za svoje mesto pod suncem. Uran, planeta koja donosi promene i buntovno ponašanje, nezavisno od uzrasta, u napetom aspektu sa dobro položenom Venerom u Vagi može doneti povoljne promene onima koji umeju da taktiziraju i koji su spremni da naprave balans između onoga što žele i što im se realno nudi. Ukoliko ste osoba od akcije, pravi je trenutak da se pokrenete i ne dozvolite bilo kome da vas u bilo čemu pretekne. U vreme mladog Meseca 5. septembra u vašem astrološkom polju posla i novca, verovatno ćete biti poslovno aktivniji i raspoloženi da krenete u akciju. Potrudite se da izbegnete sukobe sa autoritetima, bilo na poslu ili, ukoliko ste mladi sa roditeljima, jer je prisutan aspekt prevelikog bunta koji ne mora doneti pozitivan rezultat. Povoljni dani za pregovore i sklapanje posla mogu biti 7. i 8. septembar, kada ćete imati naklonost mnogih, uključujući i jednu Devicu, Strelca ili Vagu. Finansijska situacija će se bitno popraviti tokom ovog perioda, naročito oko 10. septembra kada ćete najverovatnije dobiti poslovnu ponudu iz inostranstva.\nJedan Strelac će pokušati da vam se nametne na fini, ali ipak veoma uporan način. Međutim, i jedan impulsivni, nestrpljivi Ovan ili tajanstvena, magnetična Škorpija potrudiće se da vam stave do znanja koliko ih privlačite. U svakom slučaju, nekome je veoma bitno da s vama uspostavi dobru komunikaciju, ali sa dobro postavljenim Merkurom, planetom koja simbolizuje komunikaciju i informacije, verovatno će neko vreme taktizirati pre nego što krene u akciju. Dobro će pripremiti "teren" kako ne bi bilo nikakvih iznenađenja i situacija u kojima neće moći da ima kontrolu nad događajima. To bi moglo da se dogodi kada Venera, planeta ljubavi uđe u Škorpiju, znak koji simbolizuje erotiku, što predstavlja izuzetno strastven tranzit ove planete ljubavi koji, međutim, donosi i posesivnost i sklonost ka ljubomornim scenama. Posle 10. septembra mnogo toga počeće da se odvija potpuno neočekivano za vas i u jednom trenutku bićete zaista zatečeni raznim događajima na ljubavnom planu. Osoba koja vam se dopada promeniće taktiku i verovatno ćete započeti igru "mačke i miša", u kojoj ćete svaki čas, i vi i partner menjati uloge. To će vam s jedne strane imponovati, ali isto tako može da vam u jednom trenutku postane i prilično zamorno. Ukoliko vam se dopada osoba koja radi sa strancima, živi u inostranstvu ili često putuje, moraćete da joj u nečemu popustite i da nađete način kako da je ubedite da imate dobre namere, jer će se verovatno raditi o nekom ko želi da zna da li planirate zajedničku budućnost.\nTranzit Sunca preko vašeg znaka mogao bi da donese nekoliko promena. Ukoliko budete dovoljno mudri, one će biti pozitivne, a vi ćete biti spremni da prihvatite novi posao za koji ćete imati veliku podršku saradnika. Merkur, vladalac vašeg znaka sve do 10. septembra u vašem znaku daje vam sposobnost dobre procene situacije, kao i dobru komunikaciju sa Škorpijom ili nekim Jarcem. Pozicija svih mesečevih četvrti je dobra, naročito kada je u pitanju poslednja mesečeva četvrt 28. avgusta kada će i Mars, planeta energičnosti, ući u znak Lava i doneti vam pojačanu intuiciju i sposobnost procenjivanja sopstvenih kapaciteta. Tokom ovog perioda možda ćete biti pomalo usporeni, neodlučni i rastrzani između onoga što intimno želite i onoga na šta vam okolina ukazuje. Interesantnu poslovnu ponudu verovatno ćete dobiti u vreme mladog Meseca u vašem znaku 5. septembra i, ukoliko budete dovoljno energični i spremni na manji rizik, do 18. septembra, odnosno do faze punog Meseca bićete u situaciji da mnogo toga uradite. Ukoliko ste u poslovnoj vezi sa Bikom, Škorpijom ili Jarcem, pred vama je sjajan period, tokom kojeg ćete moći da se iskažete na najbolji mogući način, pogotovo kada je reč o umetnosti, finansijama, sportu ili pisanju. Tokom celog perioda Mars, planeta akcije u vašem astrološkom polju tajnih neprijatelja obrazuje veoma napet aspekt. Zbog toga bi trebalo da budite jako oprezni 2. i 3. septembra, jer ćete dobiti naizgled veoma povoljnu ponudu iza koje će se verovatno kriti neka vrsta zamke u finansijskom pogledu.\nVi ste ona strana koja dominira i koja donosi odluke. Svesni ste da svoj privatni život možete da učinite mnogo boljim i kvalitetnijim samo ukoliko budete spremni da u nečemu popustite ili da se prilagodite partnerovom tempu rada i njegovim poslovnim obavezama. U ovom periodu dame Device biće mnogo aktivnije od muškaraca predstavnika ovog znaka i trudiće se da na najbolji način osmisle zajednički život. Ukoliko vam se dopada osoba koja nije slobodna ili koja je pomalo tajanstvena, a uz to i sumnjate da ima neku simpatiju u inostranstvu, bilo bi dobro da je mnogo ne ispitujete i da se ne ponašate kao da je zaista nekakav krivac. Verovatno su u pitanju razlozi druge vrste o kojima ne želi da priča. Slobodne Device biće u prilici da u vreme prve Mesečeve četvrti 12. septembra upoznaju nekog ko im čini neku vrstu poslovne usluge ili koga će upoznati preko poslovnih kontakata. Device koje su duže od godinu dana u vezi mogu se odlučiti da uđu u brak ili da se presele u neku drugu državu, možda da zajedno odu u inostranstvo. Glavni problem u odnosima sa stalnim partnerom mogla bi da bude uzajamna ljubomora, ali i vaša potreba da često flertujete.\nVAGA (23. 9. - 23. - 10)\nOčekujete da na poslu krene nabolje, što će se verovatno dogoditi uz pomoć jednog Lava ili Blizanca već u prvoj sedmici ovog perioda. Blizanci će pokušavati da na vas više utiču, ali posle 10. septembra situacija će se promeniti, pa ćete se vi truditi da se na svaki način nametnete poslovnim partnerima. Uspećete da uradite mnogo toga o čemu ste samo mogli da maštate. Mnogima je jasno koji su vaši kapaciteti i bićete spremni da se upustite u poslovni rizik, naročito u radu sa Škorpijom, Jarcem ili Devicom. Finansijska situacija nije tako sjajna, naprotiv, morate da budete mnogo racionalniji u trošenju novca i želećete da nađete novi izvor prihoda. Tokom ovog perioda jedna Škorpija će vam pružiti mogućnost da radite sa njom na nekom interesantnom projektu, koji bi mogao da donese veliku zaradu. U vreme poslednje mesečeve četvrti, 28. avgusta, i prve mesečeve četvrti, 12. septembra, bićete u svom elementu, veoma komunikativni i imaćete brojne ideje u vezi sa razradom poslova, dok u vreme mladog Meseca 5. i punog Meseca 18. septembra verovatno ćete osećati neku vrstu opasnosti od kolega višeg ranga, koji neće biti naročito spremni da s vama prave bilo kakvu vrstu kompromisa. Kako vreme bude odmicalo, tako ćete i vi biti sve energičniji u nameri da ostvarite svoje planove, a osoba iz "senke", odnosno jedna Vaga, Bik ili Ribe naći će vam se pri ruci.\nVaš znak je pod uticajem Venere, planete koja vlada vašim znakom i koja sve do 10. septembra prelazi preko vaše astrološke kuće ličnosti, donoseći mogućnost harmoničnih odnosa sa nekim ko nije nimalo jednostavna ličnost. Ipak, uspećete da pronađete način kako da sa tom osobom uspostavite dobru komunikaciju, pogotovo ukoliko ste dama Vaga, a vaš partner se bavi poslovima zbog kojih je prisutan u javnosti ili često putuje u inostranstvo. Verovatno je u pitanju izuzetno atraktivna i sposobna osoba koja će, bez obzira na to da li je slobodna ili ne, biti spremna da s vama ode na tajno kraće putovanje. U ovom periodu možete se naći usred ljubavnog trougla ili ćete biti povod nečijem razvodu, definitivnom raskidu sa prethodnim partnerom. Brzi hod Jupitera u Raku poslovnim Vagama donosi poznanstvo sa strancem, kao i spremnost da zbog te osobe iz korena promene svoj život. Povoljni dani su u vreme faza poslednje mesečeve četvrti, 28. avgusta, kada može doći do poznanstva na nekom putovanju, kao i oko faze prve mesečeve četvrti, oko 12. septembra, kada će vam se na nekom poslovnom sastanku verovatno udvarati osoba koja radi sa strancima.\nNalazite se u periodu tokom kojeg će prelazak Sunca preko znaka Device doneti brojne poslovne mogućnosti, ali baš tada nećete biti dovoljno aktivni, jer je Sunce u odnosu na vaš znak "slabo", zbog čega nećete biti spremni da se upustite u nove, veće poslovne poduhvate. Dok drugi grabe napred, vi pomalo tapkate u mestu i kao da se nalazite u fazi čekanja, odnosno pre bilo kakvog poteza želite da vidite kako se odvijaju poslovi u sferi vašeg poslovanja. Bik, Vaga ili Ribe mogu biti sjajni saradnici, a, ukoliko shvatite da nećete moći da ispoštujete rokove, obratićete se za pomoć nekom Raku ili Jarcu. Jedan Strelac na vas ima izuzetno pozitivan uticaj. Tokom ovog perioda jedna Riba će pokušavati na sve načine da vas nagovori da prihvatite njen poslovni predlog, vi ćete se odupirati, ali u vreme punog Merseca, oko 18. septembra, ipak će uspeti da vas nagovori da krenete u zajednički poslovni poduhvat. Sa Vodolijom budite veoma oprezni, jer će vam nuditi poslove koji vam neće odgovarati. Osim Vodolije, i Lav je jedan od opasnijih protivnika sa kojim nećete moći lako da nađete zajednički jezik. Mlade Škorpije u ovom periodu verovatno će započeti novu aktivnost, možda će preći na drugo radno mesto i biće mnogo aktivnije i spremnije da prilegnu na posao posle 10. septembra. Posle 10. septembra poslušajte savete neke ozbiljne, tamnokose, sredovečne koleginice koja će vam biti desna ruka u poslu.\nOvo bi mogao da bude izuzetno aktivan period kada je u pitanju ljubav, pogotovo sa Vagom, Bikom ili nekom drugom Škorpijiom. Izvesno vreme bićete jako zainteresovani za jednog Raka, ali ćete posle 28. septembra s njim često dolaziti u konflikt. Ukoliko ste stariji, svaka vrsta emotivnog odnosa koja od vas bude zahtevala da svoje planove podredite partneru, doneće probleme, jer nećete biti spremni da bilo šta žrtvujete zbog ljubavi. Na pravim ljubavnim "mukama" biće one Škorpije koje neće moći da odole čarima paralelnih veza. Nekome ćete biti izuzetno dragi i želeće, naročito u vreme mladog Meseca, 5. septembra, da vas uzme pod svoje, a vi ćete biti veoma raspoloženi da uđete u vezu koja može prilično da vam iskomplikuje život. Ljubavni susreti u okviru posla kulminiraće između 11. i 17. septembra, kada će vam se neko koga poznajete preko poslovnih kontakata, pogotovo ukoliko radite posao zbog kojeg ste poznati u javnosti, uporno udvarati. Tranzit Marsa, planete strasti, preko Lava mladim i slobodnim damama Škorpijama doneće mogućnost obnavljanja veze sa nekim sportistom ili osobom koja radi u banci, bavi se politikom ili je izuzetno ambiciozna.\nTranzit Sunca, planete koja ima veliki uticaj na vaš znak i koja vam donosi popularnost, motivaciju i entuzijazam prelaskom preko vašeg desetog astrološkog polja karijere u Devici deluje na vas pomalo ograničavajuće, naročito ukoliko ste u poslu orijentisani na Jarca, Škorpiju, Devicu ili Blizance. Imate utisak da vaša karijera zavisi od drugih, možda čak i od nečijeg hira. Ukoliko imate bilo kakve neraščišćene finansisjke račune sa bilo kim, taj problem trebalo što pre da rešite. Bilo bi dobro da započnete neke nove, samostalne projekte, a naročito uspešni mogli bi da budu mali preduzetnici, oni koji nisu pretenciozni, previše ambiciozni i nerealni. Svaki drugi pokušaj da pokrenete sopstveni biznis, ukoliko ne budete imali podršku Ovna ili Lava, neće imati srećan ishod. Tokom ovog perioda verovatno ćete imati nekoliko razgovora u četiri oka sa Rakom, Blizancima ili Lavom, a u vreme prve mesečeve četvrti 12. seprtembra pokazaćete maksimalnu inicijaticu i stvar preuzeti u svoje ruke. Svaka vrsta stručnog usavršavanja donosi satisfakciju i mogućnost napredovanja, naročito ukoliko podrazumeva da izvesno vreme boravite u inostranstvu ili da obnovite saradnju sa strancima. Ukoliko budete primorani da sarađujete sa Ribama, nemojte im se mnogo suprotstavljati, pogotovo ukoliko ste imali dosta konflikata u prošlosti ili ako se radi o vašem pretpostavljenom.\nKomplikovan period za one koji ne znaju šta hoće ili nisu dovoljno iskreni prema stalnom partneru. Svaki pokušaj da na silu održite vezu u kojoj nema iskrene ljubavi neće doneti rezultat, naročito ukoliko vam je partner u znaku Blizanaca, Lava ili Ovna. Naglašen znak Lava sa tranzitnim Marsom posle 28. avgusta može doneti strastvnu vezu sa nekim ko će pokušati da dominira nad vama i ko će vam na neki način postaviti uslove pod kojim vaša veza može da se odvija. Ukoliko tokom ovog perioda budete često na putu ili upoznate nekog na službenom putovanju, pogotovo u inostranstvu, imaćete buran period, verovatno će biti i ljubomornih scena, flerta, sklonosti ka avanturi. Dame Strelčevi mogu biti u emotivnoj vezi sa osobom koju će upoznati preko posla, možda na nekom službenom putovanju, a verovatno će biti u pitanju neko ko radi u medijima ili se bave sportom. Oni predstavnici vašeg znaka koji su tokom poslednjih godinu dana imali probleme sa partnerom ili pokušavaju da usklade svoje odnose, ne bi trebalo da donose nikakve radikalne odluke već da potraže mišljenje prijatelja, savet stručnjaka ili pomoć roditelja. Mnogi Strelčevi, koji su kratko u braku, tokom ovog perioda mogla bi da obraduje činjenica da će postati roditelji.\nMogući reumatski bolovi.\nIako predstavnicima vašeg znaka savršeno odgovara tranzit Sunca preko Device, prelazak Venere, planete kreativnosti, preko Vage i vašeg astrološkog polja karijere od vas će zahtevati mnogo strpljenja i spremnosti da mnogima napravite ustupke i uradite nešto što inače ne biste. Ukoliko vam se bude obratio za savet ili vam bude poslao poslovnu ponudu neko na koga niste računali, ali ga smatrate izuzetno bitnim kao saradnikom, ili ako budete želeli da proširite saradnju na firme koje posluju sa inostranstvom, moraćete da pokažete mnogo strpljenja u radu sa jednim Lavom, Ovnom ili Strelcem. Period poslednje mesečeve četvrti oko 28. avgusta i prve mesečeve četvrti 12. septembra može doneti izvesne probleme u komunikaciji sa saradnicima i sa onima od kojih ćete verovatno imati velika očekivanja. Ukoliko budete dovoljno mudri, uspećete da iskoristite vreme mladog Meseca, 5. septembra, i vreme punog Meseca, 18. septembra, i da učvrstite pozicije u radu sa onima koji često putuju, možda sa osobama iz drugih gradova ili iz inostranstva. Ovo bi mogao da bude jedan od značajnijih perioda za početak novih poslova, za one predstavnike vašeg znaka koji su spremni da istraju u onome što žele i koji ne dozvoljavaju da ih bilo ko u tome spreči.\nImate veoma ozbiljan i tradicionalan pristup ljubavi. Uporno pokušavate da stabilizujete svoj ljubavni život, ali i da sebi obezbedite dovoljno slobodnog vremena da vam ostane za porodicu ili stalnog partnera, a da to ipak ne bude na uštrb poslovnog života. Slobodni Jarčevi očekuju da im se javi neko koga su upoznali na nekom javnom mestu, u okviru posla ili nekog velikog poslovnog skupa, moguće negde u inostranstvu. Mnogi predstavnici vašeg znaka previše racionalno pristupaju ljubavi, pogotovo ukoliko već imaju neko loše iskustvo i mogu biti prilično nepoverljivi čak i prema partneru koji im je u stvari odan. Ukoliko vam se dopada Ovan, od kraja avgusta trebalo bi da budete mnogo otvoreniji, jer će partner pokazivati više strasti nego vi, a vašu uzdržanost mogao bi pogrešno da protumači. Tranzit Venere preko znaka Vage i Škorpije posle 10. septembra donosi mogućnost obnavljanja veze sa osobom koja vam je nekada bila veoma draga, ili će neko prijateljstvo prerasti u ljubavnu vezu koja ima perspektivu. Veza sa Vodoilijom, Ovnom ili Lavom može biti veoma stresna, dok će Blizanci i Devica očekivati od vas više nego što ste u stanju da pružite.\nZa većinu predstavnika vašeg znaka ovo nije dobar period, jer većinu poslovnih planova nećete uspeti da ostvarite, pogotovo ukoliko se bavite odgovornim poslom. Iako vam je na prvom mestu sigurna zarada, tokom ovog perioda bićete spremni da uđete u pomalo rizičan posao koji zahteva od vas i dobru fizičku kondiciju i sposobnost snalaženja u nekim vanrednim okolnostima. Ukoliko budete želeli da sklopite posao sa strancima ili da dobijete ponudu za neku vrstu stručnog usavršavanja, bićete u prilici da otputujete na duže u inostranstvo. A ukoliko poželite da se upustite u samostalan posao, biće vam potreban oslonac veoma iskusnog poslovnog partnera i najverovatnije ćete ga naći u jednom Biku, Vagi ili Škorpiji. U vreme poslednje mesečeve četvrti, 28. avgusta, možete dobiti interesantnu poslovnu ponudu ili ideju kako da unapredite poslovanje. U ovom periodu obavićete poverljiv razgovor sa Blizancima ili Rakom, a u vreme prve mesečeve četvrti 12. septembra najverovatnije ćete uspeti da postignete dogovor sa nekim ko vam je posebno značajan kao saradnik. Nekome je veoma bitno da vas ubedi da prihvatite njegove ideje, moguće u vezi sa unosnim poslom sa strancima. Finansijska situacija može se značajno popraviti u vreme mladog Meseca 5. septembra, pogotovo ukoliko se bavite poslom koji ima veze sa trgovinom, medijima ili građevinom, a u vreme punog Meseca, 18. septembra, uspešni će biti oni koji se bave medicinom, farmacijom, naukom ili umetnošću.\nKrajem avgusta Mars, planeta strasti i energije, ulazi u vaše astrološko polje partnerskih odnosa, što će poboljšati odnose s partnerom, naročito ukoliko ste dama Vodolija i od partnera očekujete da pokaže veću inicijativu. Krajem avgusta možete imati nekoliko interesantnih susreta, posebno sa Blizancima, Lavom ili Ovnom. Tranzit Venere, planete ljubavi, preko znaka Vage donosi romantične susrete i mogućnost obnavljanja veze sa nekim ko dolazi iz inostranstva ili koga često srećete negde u okviru poslovnih susreta. Ukoliko vam se dopada umetnik, pogotovo muzičar, možete očekivati veoma prijatne zajedničke trenutke, moguće sa nekim koga ste upoznali pre nekoliko godina i možda ste tu osobu doživljavali kao nekog ko je bio samo romantična avantura. U vreme prve mesečeve četvrti, 12. septembra, slobodne Vodolije mogu očekvati poznanstvo preko prijateljskih veza, posebno ukoliko radite u velikoj firmi ili preko poslova upoznajete mnoge interesantne osobe. Posle ulaska Venere u znak Škorpije, 10. septembra, situacija bi mogla da se pogorša, naročito ukoliko se radi o poremećenim porodičnim odnosima ili ukoliko budete u vezi sa nekim ko nije slobodan ili sa nekim ko je po rangu iznad vas, radite u istoj firmi ili se često viđate na poslu.\nTokom prvih sedam dana perioda, opozicija Sunca i Neptuna u vašem znaku može doneti mnogo konfuznih situacija na poslu, pogotovo ukoliko sarađujete sa Lavom, Ovnom ili Blizancima. Početkom septembra možete biti u prilici da uspostavite poslovnu komunikaciju sa osobom koja će vam u početku izgledati kao veoma naporan saradnik, naročito ukoliko se radi o velikoj privatnoj firmi u kojoj je mnogo mladih saradnika, a vi ste malo stariji. Bilo bi dobro da budete mnogo prilagodljivji i spremniji na ustupke. Potrebna vam je podrška osobe od koje ste već digli ruke, moguće neke druge Ribe, Škorpije ili Jarca koji su povremeno mnogo svojeglaviji od vas i nespremni da naprave bilo kakav ustupak. Svaka vrsta posla sa strancima donosi dobit, posebno možete biti uspešni u saradnji sa osobama koje žive na Bliskom istoku ili koje se bave građevinom, trgovinom, turizmom ili nekim kreativnim poslom u okviru kojeg uspevate da na najbolji način izrazite svoje potencijale. Period može doneti neočekivane poslovne ponude i proširenje saradnje, posebno onima koji ne pretenduju na neke velike poslove, već su krajnje praktični. U ovom periodu očekuju vas prihodi sa nekoliko strana i mogućnost obnavljanja saradnje sa osobama sa kojima ste sarađivali pre nekoliko godina.\nImate mogućnost da ostvarite veoma solidnu vezu, naročito sa jednim Rakom, moguće da se radi o osobi koja je stranac ili koja zbog posla često boravi u inostranstvu. Krajem avgusta neko će pokušati da se umeša između vas i osobe koja vam je draga, naročito ako ste mladi i živite u zajednici sa roditeljima. Ukoliko ste odnedavno u braku, potrebno vam je mnogo strpljenja da biste uspeli da se adaptirate na novi stil života, partner vam se može učiniti veoma zahtevnim i često nervoznim ili sklonim promenama raspoloženja. Bilo bi dobro da se zapitate koliko zaista vremena imate za njega i koliko pažnje mu posvećujete. Kada posle 10. septembra Venera bude ušla u Škorpiju, bićete mnogo strastveniji i svesniji svojih želja i spremni da partneru u mnogo čemu izađete u susret. Za romantične Ribe najpovoljniji dani su posle 10. septembra, a mladi predstavnici ovog znaka, koji su odnedavno u vezi, verovatno će planirati brak ili će želeti neku vrstu samostalnosti. Kako vreme bude odmicalo, tako ćete i vi imati više prilika da svoj ljubavni život harmonizujete i nađete način kako da se sa partnerom dogovorite oko nekih praktičnih pitanja, kojima je on opterećen.


Pad "Protona" od pre mesec dana sigurno nije bio ništa novo na kosmičkoj sceni. Medjutim, novo je bilo to što je ponos ruske raketne tehnike eksplodirao odmah posle starta, pred očima miliona. Do tada, problemi su uglavnom uskrsavali daleko od očiju javnosti, visoko u kosmosu, najčešće tokom rada gornjeg raketnog bloka čija je uloga da prebaci koristan teret sa niske orbite, gde je dostavljen raketom-nosačem (RN), na operativnu orbitu. U osnovi, nije bilo zamerki na rad prva tri stepena RN "Proton", koji u stvari predstavljaju samu raketu. Ovde je psihološki element itekako prisutan, jer su svi mogli da vide kako gotovo 700 tona teška raketa koja leti od sredine 60-ih, pada nedaleko od rampe. I izaziva malu ekološku katastrofu na kosmodromu, što je dodatno pojačalo napore Kazahstana da zatraži od ruske strane da smanji lansiranja RN na toksično gorivo (tj. "Protona").\nStroga opomena Popovkinu - premijer Dmitrij Medevedev\nHoće li uspeti da zaustavi spiralu neuspeha - Vladimir Popovkin\nDrugi efekt je da je ljudski faktor doveo do gubitka "Protona", da je neodgovornošću nekog od ljudi koji rade u sistemu instaliranja pribora i njihove provere, načinjena nemerljiva šteta ugledu ruske kosmonautike. Da je neverovatna banalnost - pogrešna ugradnja tri od šest senzora uglovne brzine (zarotirani su za 180 stepeni I postavljeni u pogrešan položaj) - dovela do neuspeha koji će ostaviti dubok trag ne samo u budućim planovima vezanim za "Proton".\nKap koja je prevršila čašu - pad "Protona"\nNije medjutim samo problem to što se desilo sa "Protonom". Gotovo da nema sfere u kojoj nema more problema. U razmaku od samo nekoliko meseci dva relativno nova satelita su izgubljena, dok je u treći, kako kažu u "Roskosmosu" udario kosmički otpad. U RKK "Energija" se za to vreme žale da moraju na novom ruskom modulu za MKS "Nauka" da poprave greške u sistemu za napajanje električnom energijom koje su se potkrale njihovim kolegama iz "Hruničeva", gde je modul napravljen. A o novom ruskom kosmičkom brodu (KB), na kome rade u RKK "Energija" da i ne govorimo, ponajviše odlukama kako bivšeg (Perminova), tako i trenutnog direktora "Roskosmosa" (Popovkina). Posle prebrze odluke o obustavi radova na projektovanju nove RN "Rus" koja je trebala da bude lanser novog ruskog KB, koju je Popovkin doneo manje od godinu dana posle dolaska na mesto prvog čoveka "Roskosmosa", još uvek nije jasno kojom će raketom novi brod leteti u kosmos! Popovkin govori da će to biti "Angara", dok direktor RRK "Energija" Vitalij Lopota kaže da nema vremena da se "Angara", koja tek treba da obavi prvi let, preuredi u pouzdanog nosača ljudskih posada u kosmos. To je neverovatno apsurdna situacija, kakve nikada nije bilo u istoriji kosmonautike. Novi brod zahteva novu, ili modifikovanu raketu, ali raketu - to je dobro poznato. Graditi brod (uz promene ugovora i unošenja novih zahteva koji su doveli do generalne promene koncepcije broda), a obustaviti projekat gradnje njegove rakete, bez zamene, to već prelazi granice pravog menadžerstva. Sve u svemu, najverovatnije će "Zenit" na kraju biti nosač ali modifikovanog novog KB (budući da je kapacitet rusko-ukrajinske rakete oko 14 tona). Ni sa gradnjom novog kosmodroma Vastočnij u priamurju, na dalekom istoku ne ide sve kako treba. Popovkin je ovih dana posetio jedno od najvećih gradilišta u Rusiji i, nezadovoljan tempom radova, odlučio da tamo postavi stalnog predstavnika "Roskosmosa" koji će ubuduće voditi računa da nema zastoja. Medjutim, i pored kašnjenja, Popovkin izjavljuje da će prvi kosmički start sa Vastočnog biti obavljen kako je i planirano - 2015.\nUprkos zastoju gradnja prve lansirne rampe na Vastočnom mora biti završena do 2015.\nŠta ukor premijera Medvedeva direktoru "Roskosmosa" Popovkinu može da donese? Na neki način, to je poruka za kompletno rukovodstvo "Roskosmosa", koje je već doživelo popriličnu reorganizaciju. Nedavno je, na primer jedan od najližih saradnika Popovkina, Vitalij Davidov morao da ode. Poruka je jasna - radite nešto kako znate i umete, jer neće biti drugog ukora. Još kada je izgubljen "Fobos" u ruskoj Dumi su se čuli predlozi da se tada tek imenovanom direktoru "Roskosmosa" Popovkinu da izvesno vreme da poboljša stanje u kosmonautici. A onda je krenula serija neverovatnih neuspeha kakvu ne pamtim za sve ove gdine koliko pratim kosmonautiku. Šopovkin je medjutim ostao u igri, ponajviše zahvaljujući vice-premijeru i, praktično prvom čoveku Rusije u sferi odbrane i kosmosa Dmitriju Rogozinu. U Dumi je onda pokrenuto pitanje finansija, jer dok Kremlj odvajaja milijarde rubalja sa ruski kosmos, Popovkinove rakete padaju kao kruške i u nepovrat odnose velke pare - i, što je još potresnije, ugled. A on se, posebno u sferi kosmosa vrlo teško stiče, potrebne su godine, ako ne decenije kontinuiranih uspeha, besprekornih lansiranja, da se poverenja korisnika usluga lansiranja povrati. Jer, najveći konkurenti "Protona", "Zenita" i "Sajuza" - američki "Atlasi" i "Delte", evropska "Arijana V" i kineski nosači CZ rade kao švajcarski satovi. Na primer, moćni "Atlas V" firme "Lokid Martin" koju na tržištu nudi alijansa ULA (koji je nedavno lansirao jedan telekomunikacioni satelit), beleži izvanredan rezultat od gotovo pedeset besprekornih lansiranja zaredom, od prvog starta. Pored toga, sada su u igri takodje i privatnici sa svojim daleko jeftinijim nosačima - "Falkon 9" kompanije SpaceX čas-po-čas pa otkine parče kosmičkog kolača od velikih igrača, a treba očekivati da će i "Antares" firme OSC krenuti istim putem. Na takvoj sceni ovakvi propusti kao što je bio ovaj sa pogrešnom ugradnjom pribora rakete od 700 tona, jednostavno ne smeju ni da se zamisle, a kamoli dese.\nPitanje je koliko dugo će biti iza Popovkina - vice-premijer Dmitrij Rogozin\nOno što iznenadjuje je da ključni procesi u "Hruničevu", koji gradi "Protone", kao što su projektovanje, proizvodnja, testiranje i integracija svakog elementa RN nisu standardizovani. Možda i jesi, u nekoj meri, ali očigledno nedovoljno da se izadje iz ove spirale neuspeha. Standardizacija podrazumeva različite nivoe kontrole u svim sferama, kako se pribor projektuje, kako se konstruiše, kako se testira, kako postavlja, kako se potom u sklopu ostalih sistema ispituje. Takodje, svaki korak u ovom lancu se registruje i beleži, uključujući i video-zapisima.\nProblemi tresu vodeću raketnu kompaniju Rusije - u pogonima "Protona" firme "Hruničev"\nOpomena Medvedevu sigurno nije samo opomena njemu, kao prvom čoveku "Roskosmosa". U stvari, šta on može da uradi kada neodgovorno i nedisciplinovano tehničko lice nedge u nekom malom delu tog složenog tehnološkog procesa zabrlja? Naravno, njegove su ingerencije velike, ali transformacija mora da bude korenita, da prostruji kroz sve sfere ruske raketno-kosmičke tehnike, kroz svaki pogon, da dotakne svakog zaposlenog. Sećam se kako su ljudi na vrhu piramida - tzv. "generalni konstruktori" - govorili o značaju mašinbravara i alatničara, ljudi koji su na dnu tog lanca, od kojih u stvari toliko toga zavisi. Neko takodje kaže da od kako nema više "glavnog konstruktora", koji je odgovoran za kompletan lanac izrade (i lansiranja) rakete, problemi su sve češći. To sigurno ima velikog značaja, mada takav sistem ne postoji u kosmičkim agencijama drugih država.\nOno što takodje vrlo brine je da su ljudi "Hruničeva" isti kako u sistemu "Protona", tako i u lancu proizvodnje RN nove generacije "Angara", od koje mnogo toga zavisi u budućnosti ruske kosmonautike.\nKoliko će se problemi sa "Protonom" odraziti na "Angaru"


Televizije o vlasti pozitivno, o bojkotu negativno - Istinomer\nMirjana Nikolić 8. 6. 2020.\nU toku izborne kampanje pre vanrednog stanja, predstavnicima stranaka na vlasti pripalo je čak 91,1 odsto vremena u najgledanijim terminima. Više od polovine tog vremena oni su predstavljeni u neutralnom tonu, u pozitivnom oko 47 odsto, dok je negativno izveštavanje o vlasti na nacionalnim frekvencijama gotovo izostalo, odnosno zabeleženo je u 0,3 odsto slučajeva, zabeležili su posmatrači Crte.\nU istom periodu, odnosno od 4. do 16. marta opoziciji koja će učestvovati na izborima je pripalo 5,5, a onima koji su u bojkotu 3,4 odsto od ukupnog vremena posvećenog političkim akterima.\nOni koji učestvuju na izborima, dve trećine vremena predstavljeni su neutralno, duplo manje vremena o njima se govorilo pozitivnio, dok gotovo uopšte nije bilo negativnog izveštavanja. Sa druge strane, predstavnici opozicije u bojkotu predstavljeni najčešće u negativnom, ponekad se o njima govorilo i neutralno, a pozitivnog izveštavanja nije bilo.\nNakon ukidanja vanrednog stanja kada je predizborna kampanja nastavljena, zabeležena medijska situacija je donekle drugačija.\n“Sada je zastupljenost stranaka na vlasti u padu, dok stranke opozicije beleže rast na televizijama sa nacionalnom pokrivenošću, dok istovremeno raste neutralno profesionalno izveštavanje o svim političkim akterima”, kaže Aleksandra Srećković iz Crte i dodaje da ustvari “izostaju sadržaji koji polarizuju čitavu političku scenu, a koji su do skoro bili u većoj meri zastupljeni”.\nCrtini posmatrači prate programe nacionalnih televizija od 17.30 pa do ponoći, kada su politički sadržaji najzastupljeniji i beleže sve aktere, bez obzira na njihovu funkciju i povod pojavljivanja.\nDakle, u ovoj medijskoj analizi zabeležena je minutaža i tonalitet pojavljivanja političara i kada je reč o gostovanju u zabavnim emisijama, a ne samo u izbornim blokovima kada je izveštavanje po pravilu neutralno, odnosno svaka stranka samo iznosi unapred snimljen sadržaj.\nTim Istinomera 16. 5. 2020.\nKada je, makar zvanično, nastavljena izborna kampanja, posmatračka misija Crte beleži drugačiji trend. I dalje se najviše prati šta radi vlast, ali sada na njihovu aktivnost odlazi oko 60 odsto ukupnog vremena namenjenom političkim akterima. Opoziciji koja će izaći na izbore sada je pripalo malo više vremana, oko 27 odsto, dok je opoziciji u bojkotu pripalo skoro 12 odsto ukupnog vremena.\nViše neutralnog tona\nNakon vanrednog stanja, došlo je i do promena u tonalitetu, pa je za sve političke aktere porastao procenat predstavljanja u neutralnom tonu, dok se krajnosti izbegavaju. Predstavnici stranaka na vlasti kao i opozicije koja učestvuje u izborima su predstavljeni neutralno ili pozitivno u više od 97,7 odsto izveštaja, dok su se o predstavnicima opozicije u bojkotu izveštava u neutralnom ili negativnom tonu u 95,7 odsto programa. Pozitivnog tona za “bojkotaše “ bilo je tek 4,3 odsto.\n“Mi smo zebeležili da su elektronski mediji tek u nastavku kampanje počeli da se ponašaju profesionalno, a kada se gledaju samo izborni blokovi, može zabeležiti čak i manji udeo vladajućih stranaka u odnosu na predstavnike opozicije”, objašnjava je Srećković.\nOna ocenjuje da je javni servis RTS trenutno najneutralnija i najprofesionalnija u izveštavanju u odnosu na druge televizije sa nacionalnom pokrivenošću (TV Pink, TV Prva, TV Happy i TV B92). I na RTS-u se beleži pad izveštavanja o vlasti, sa 91 odsto pre vanrednog stanja, na 56 odsto u maju. Opozicija koja izlazi na izbore porasla je sa martovskih 6 na 32 odsto, a opozicija u bojkotu sa 3 na 12 odsto.\nVučič dominira Pinkom\nSa druge strane, predstavnici vlasti, naročito predsednik države najzastupljeniji su na televiziji Pink.\nTakođe, sada pored vlasti i opozicija koja izlazi na izbore ima priliku da lično gostuje u debatnim programima RTS-a, dok se jedino “bojkotaši” sve manje čuju lično i obično su u ulozi objekta o kojem govori neko drugi.\n*CRTA: Vučiću trećina vremena na nacionalnim frekvencijama\nNa pitanje otkud u istraživanjima REM-a podatak opozicije ima čak i više nego vlasti, Srećković kaže da je nejasno kako mere vreme, kao i da je Crta poslala upit REM-u sa molbom da dostave svoju metodologiju, ali odgovor do sada nije dobila.\n“Nejasno je, na primer koji su kriterijumi uzimani u obzir kada je uzorak medija u pitanju i zašto u uzorku postoji Nova S, ali ne i Pink 3 Info, zatim zašto REM poredi sadržaje na različitim kanalima komunikacije: televizije sa nacionalnom pokrivenošću sa radio stanicama, kablovskim i regionalnim televizijama, kao i da li meri vreme političkih aktera samo u ulozi subjekta (kada govore ili se citiraju) ili i u ulozi objekta (kada politički akteri nemaju priliku da govore ili da se predstave u prvom licu već neko drugi o njima govori). S obzirom da metodologija REM-a nije dovoljno jasna i transparentna ne možemo sa sigurnošću reći na koji način su došli do takvih podataka”, objašnjava naša sagovornica.\nPosmatračka misija Crte je početkom marta 2020. godine zvanično započela praćenje aktivnosti političkih aktera na društvenim mrežama, sa ciljem da pruži uvid u obim i trendove aktivnosti političkih aktera, vrstu sadržaja koje dele na društvenim mrežama, kao i doseg i angažovanost pratilaca. Posmatrači, obučeni po najvišim međunarodnim standardima za posmatranje medija u izbornom procesu, posmatraće aktivnosti na ovim profilima sve do proglašenja konačnih rezultata parlamentarnih izbora.\ngledanost istraživanje mediji predizborna kampanja Televizije sa nacionalnom frekvencijom


Kid ostvario 66. tripl dabl\nKao i obično četvrtkom uveče, i protekle večeri odigrane su svega tri utakmice NBA sezone, a pobede su ostvarili Nju Džersi, Hjuston i Dalas. Netsi su treći put zaredom i drugi put u poslednjih nedelju dana dobili lokalni derbi protiv Niksa – 110:98, Rokitsi su bili bolji od Lejkersa u Los Anđelesu – 114:100, dok su Mevsi deklasirali San Antonio – 104:68.\nPobedom nad Njujorkom, Nju Džersi je ostao u trci za plej-of sa Klivlendom i Filaldefijom. Vins Karter je bio najefikasniji sa 32 poena, ali je zvezda večeri bio Džejson Kid, koji je ostvario 66. "tripl-dabl" u karijeri (28 poena, 12 asistencija i 10 skokova) i prestigao Lenija Vilkinsa na 9. mestu večene liste najboljih asistenata. Nenad Krstić bio je veoma dobar sa 11 poena, 10 skokova, 3 asistencije i 2 blokade za 39 minuta igre.\nNi prisustvo bivšeg trenera Fila Džeksona u "Stejpls centru" nije uspelo da motiviše košarkaše Lejkersa, tako da im je Hjuston, predvođen raspoloženim Trejsijem Mekgrejdijem naneo i 13. poraz u poslednjih 14 utakmica. Posle jednog meča pauze zbog povrede, Kobi Brajant je ostvario "tripl-dabl" (19 poena, po 10 skokova i 10 asistencija, ali uz vrlo loš šut – 4 od 19). Vlade Divac igrao je 17 minuta, postigao 5 poena, uz 3 skoka, 2 asistencije i jednu ukradenu loptu. Ti-Mek je završio sa 27 koševa i 7 asistencija, a Rokitsi su imali još petoricu igrača sa dvocifrenim učinkom.\nSa Timom Dankanom na klupi devetu utakmicu zaredom, San Antonio je doživeo jedan od najtežih poraza poslednjih godina. Mevsi su trijumfovali sa 36 poena razlike, što je njihova najubedljivija pobeda protiv Sparsa, a sa svega 68 primljenih poena ujedno su izjednačili klupski rekord. Petorica košrakaša domaćih imala su dvocifren učinak, najviše Kit Van Horn – 17, a svi su se "upisali". Dirk Novicki igrao je svega 27 minuta i ubacio 16 poena.


Vlada Brčko distrikta BiH okončala je rad po dnevnom redu 70. redovite sjednice na kojoj je usvojila Smjernice za izradu pravilnika o specijalizacijama i subspecijalizacijama u skladu s potrebama JZU „Zdravstvenog centra Brčko“. Predstojnik Odjela za zdravstvo Sabrija Čandić rekao je da je Smjernicama određeno da je starosna dob za dodjelu specijalizacije kirurgije za doktore do 35 godina, a liječnici koji imaju do 45 godina mogu se uputiti na specijalizaciju iz konzervativnih grana medicine.\n-Ranije je bilo velikih intervala kada specijalizacije nisu bile dodjeljivane, međutim sada moramo vršiti ubrzanu dodjelu specijalizacije jer je znatan dio kadra u takvoj starosnoj dobi da će ubrzo ići u mirovinu. Postoje određeni specijalisti koji žele subspecijalizacijom usavršiti svoj rad, tako da ćemo ovim smjernicama realizirati ovaj proces. Očekujemo povratak oko 30 doktora sa specijalizacija, tako da će dodjelom novih lakše biti organiziran rad u Zdravstvenom centru, rekao je Čandić.\nGradonačelnik Siniša Milić otvorio je 71. redovitu sjednicu na kojoj je usvojen Prijedlog odluke o davanju suglasnosti za angažiranje jednog izvršitelja za obavljanje posebnih poslova u Odjelu za stručne i administrativne poslove, Pododjelu za potporu mjesnim zajednicama, nevladinim organizacijama i udrugama građana tijekom 2019. godine. Sjednica je prekinuta kod informacije u vezi s Memorandumom o razumijevanju i Općim okvirnim akcijskim planom za realiziranje Inicijative između STUDEN & CO Holding GmbH i Vlade Brčko distrikta BiH.\nOznakeBrčko lijecnicke specijalizacije


Dodeljena Noizz Fashion Award - Ženska TV\nOd GLAVNI 19/12/2018\n19/12/2018 56 pregleda\nFoto: RAS, Milan Ilić\nFinalna revija „Noizz Fashion Award“ konkursa održana je u Dorćol Plazu, a nagradu koja podrazumeva put u London i posetu London Fashion Week-u, osvojila je Marta Garčević, mlada dizajnerka iz Crne Gore.\nMeđu finalistima konkursa našlo se pet autora iz Slovenije, 13 iz Srbije, jedan iz Makedonije i jedan iz Crne Gore. Modni performans koji je podržao Honor, a čiju je realizaciju pomogao Fashion incubator Beogradske nedelje mode, obeležilo je i učešće poznatih ličnosti koje su poslale važne društveno-angažovane poruke, sledeći viziju nedavno preminulog urednika NOIZZ Borisa Trivana koji je smatrao da moda ne treba da se svodi “samo na krpice” već da u društvu treba da pokreće diskusiju, čineći ono što lepota najintenzivnije radi, a to je menjanje sveta u kom živimo. Na pisti su se, noseći transparente sa važnim porukama, našli: Boško Jakovljević, Luna Lu, Ida Prester, Sandra Silađev, Tijana Pavlov, Filip Maksimović, Sajsi MC, Nenad Radujević, Una Senić, Tijana Pavlov, Branislava Antović…\nNOIZZ, kao koncept namenjen generaciji C – moćnoj novoj sili koja oblikuje društvo svojim aktivnim prisustvom na internetu, glasnim ličnim stavovima i izraženom željom za promenama – ove godine pravi još više buke! Kao platforma koja se obraća upravo tim ljudima specifičnog ukusa i načina života, NOIZZ modu smatra jednim od svojih stubova i posmatra je na autentičan način, ne mešajući se u viziju samog autora, već je podržava u njenom izvornom obliku.\nIzložba „Christian Dior: Dizajner snova“\nNovi singl Dua Lipe za film „Alita: Borbeni anđeo“


Ponovo otvorena oblast oko Trijumfalne kapije u Parizu /video, foto/ - 27.10.2020, Sputnik Srbija\nPonovo otvorena oblast oko Trijumfalne kapije u Parizu /video, foto/\nDelovi Pariza oko Trijumfalne kapije i Ajfelovog tornja ponovo su otvoreni. 27.10.2020, Sputnik Srbija\nDelovi Pariza oko Trijumfalne kapije i Ajfelovog tornja ponovo su otvoreni.\nPrethodni su ti delova grada bili zatvoreni zbog dojave o navodnoj bombi i pronađenoj torbi s municijom. Takođe, ponovo je uspostavljen saobraćaj i otvorene su stanice podzemne železnice.\nBilo je nekoliko lažnih upozorenja o bombama, poslednji put na železničkoj stanici u Lionu prošle nedelje i na Ajfelovoj kuli pre mesec dana, preneo je Tanjug.\nKako saznaje „Sputnjik Francuska“ iz policijskih izvora, tokom uzbune oko Trijumfalne kapije nađena je i torba sa municijom kalibra 7,62, 9 i 12 milimetara na Marsovim poljima, nedaleko od Ajfelove kule.


Protest podrške Rusiji u centru Beograda - MediaSfera\nIspred spomenika caru Nikolaja u Ulici kralja Milana u Beogradu večeras je održan „protest podrške ruskom narodu“ u organizaciji nekoliko desničarskih grupa.\nNa protestu u neposrednoj blizini Predsedništva Srbije, okupio se veliki broj građana, tako da je Ulica kralja Milana zatvorena za saobraćaj bila blokirana između 30 i 45 minuta.\nOkupljeni su skandirali poruke podrške Rusiji koja je je prošlog četvrtka započela vojnu invaziju na Ukrajinu.\nUčesnicima protesta su se sa bine obratili predstavnici ekstremno desničarskih organizacija – Damnjan Knežević iz Narodne patrole i Mladen Obradović iz Obraza.\nPoručili su da će, ako Srbija uvede sankcije Rusiji posle izbora, na ulice izaći duplo više ljudi nego večeras.\nOkupljeni su nakon obraćanja govornika, među kojima su bili i predstavnici ekstremno desničarskih grupa, pošli u šetnju do Ambasade Ruske Federacije i diplomatskog predstavništva Belorusije. Nakon toga uputili su se ka Hramu svetog Save.\nSkup je počeo himnama Srbije i Rusije, građani nose ruske i srpske zastave i uzvikuju “Rusija, Rusija”, “Srbi i Rusi braća zauvek”, “Srbija-Rusija”, “Putine Srbine”, “Srbija-Rusija NE EVROPSKA UNIJA”, „Izdaja, izdaja” i “Vučiću Šiptaru, izdao si Srbiju”. Ispred Beloruske ambasade klicali su Lukašenku i uzvikivali “Srbija-Rusijia-Belorusija”.\nNosile su se zastave carske Rusije, ikone sa likom Sv. Cara Nikolaja, kao i zastave Carigradske partijaršije, grada Moskve….\nGrađani su uzvikujući parole Rusiji krenuli u šetnju do ruske ambasade.\nKako javljaju izveštači Radija Slobodna Evropa (RSE), osoblje Ambasade Rusije je sa prozora pozdravilo prisutne. Okupljeni su, između ostalog, skandirali pogrdne parole na račun NATO saveza, LGBT populacije, a mogli su se čuti i povici „Krim je Rusija, Kosovo je Srbija“.\nNeki od prisutnih istakli su plakate sa simbolom Z, jednom od oznaka ruskih vojnih snaga na ukrajinskom ratištu, a obezbeđenje je takođe nosilo tu oznaku.\nSkup je počeo himnama Srbije i Rusije, građani nose ruske i srpske zastave i uzvikuju “Rusija, Rusija”, “Srbi i Rusi braća zauvek”, “Izdaja, izdaja” i “Vučiću Šiptaru, izdao si Srbiju”.\nIzvor: Beta/N1/Slobodna Evropa\nTagovibeograd protest rat u Ukrajini


Lazanski: Putin je u Srbiju poslao svoj najvećeg stručnjaka - Rezidencija\nLazanski: Putin je u Srbiju poslao svoj najvećeg stručnjaka\nGeneral Černišov, koji u Srbiji predvodi specijalce za dekontaminaciju, jedan je od najpoverljivijih ljudi ruskog predsednika. Putin mu naredio da Srbiju tretira kao Rusiju i da maksimalno pomogne našoj zemlji.\nVladimir Vladimirovič Putin poslao je u Srbiju svog najboljeg “ubicu korone”, najvećeg ruskog stručnjaka za biološki rat, general-majora Mihaila Černišova.\nTo kaže ambasador Srbije u Moskvi Miroslav Lazanski, koji naglašava da je general Černišov, koji je u petak doputovao u Beograd, bez ikakve sumnje “ono najbolje što ruska država ima za borbu protiv koronavirusa”!\nReč je o načelniku jedinica ABHO – trupa za otklanjanje atomske, nuklearne, radiološko-biološke i hemijske opasnosti pri Zapadnom vojnom okrugu ruske vojske. To je najsnažnija grupacija ruske armije koja direktno čuva front ka NATO. Černišov se na čelu odseka za ABHO nalazi od njegovog formiranja 2011. godine i na to mesto je postavljen specijalnim ukazom ruskog predsednika. U našoj zemlji sada predvodi tim od 87 vojnih eksperata i specijalaca za dezinfekciju i dekontaminaciju.\nMiroslav Lazanski kaže da je već samo slanje specijalca takvog ranga u Beograd jasna poruka svima i u Srbiji i u svetu.\n– Upućivanje načelnika jedinica za ABHO pokazuje značaj koji nama i našoj zemlji pridaje predsednik Ruske Federacije Vladimir Vladimirovič Putin. On je u Srbiju poslao svog “generala supermena” za sve vrste biološkog rata. Mihail Černišov je vrsni stručnjak u svojoj oblasti… Vojska Srbije i inače ima odličnu saradnju s ruskim Zapadnim vojnim blokom i svake godine sa njima održavamo zajedničke vežbe u području Sankt Peterburga. Rusija pridaje izuzetnu pažnju razvoju ovog segmenta oružanih snaga, a ruski stratezi kažu da budućnost ratovanja nije samo u sferi sajber-sukoba, već i u području mikrobiologije – naglašava Lazanski.\nPrema njegovim rečima, obim upućene pomoći takođe pokazuje ugled koji Srbija ima u Kremlju. Lazanski podseća da je do realizacije pomoći došlo neposredno nakon razgovora predsednika Vučića i predsednika Putina.\n– Italija je drastično pogođenija koronavirusom od Srbije i njima je upućeno 15 aviona pomoći, dok je u Srbiju stiglo čak 11 “iljušina”, i to za manje od 24 sata. Kada uporedite brojke, pogođenost epidemijom, broj stanovnika i druge parametre, jasno je da smo proporcionalno dobili najveću moguću pomoć – ističe Lazanski.\nLazanski ne isključuje mogućnost da nam Rusija pošalje i dodatnu pomoć u borbi protiv virusa.\n– Sve zavisi od toga kako će se situacija razvijati. Rusija se još jednom pokazala kao pouzdan saveznik Srbije – podvlači Lazanski.\nTramp: Razmotrićemo dalje finansiranje SZO\nKrstićevoj firmi od Grada Beograda 760.000 evra!


U Antaliji, pred svima: Schmidt kritikovao Dodika i projekat "srpski svet"\nU Antaliji, pred svima: Schmidt kritikovao Dodika i projekat “srpski svet”\nSchmidt je poručio kako izazove treba nadvladati u okviru zdravog razuma i bez eskalacije\nVisoki predstavnik u Bosni i Hercegovini Christian Schmidt učestvovao je jučer na panelu “Sporazumni dijalog na Balkanu” u okviru Diplomatskog foruma u Antaliji, a iznio je kritike na račun Milorada Dodika koji je također u Antaliji.\nSchmidt je kazao da je BiH do sada bila prožeta unutrašnjim nedostacima, “a sada bismo mogli doći u situaciju da vanjski, eksterni pritisci i interesi utiču na tu situaciju”.\nVisoki predstavnik je poručio kako izazove treba nadvladati u okviru zdravog razuma i bez eskalacije, javlja AA.\n“Proces pristupanja Evropskoj uniji je veoma komplikovan i on mora biti prožet porukom EU koja kaže ‘želimo vas’, kao i porukom cijelom svijetu kojom EU kaže ‘vi ste jedan od nas'”, rekao je Schmidt.\nKako je podsjetio, Evropska unija takođe zahtijeva prilagodbe u vanjskoj politici.\nShmidt je održao i nekoliko susreta za učesnicima panela, a u razgovoru se zadržao sa Dritanom Abazovićem, mandatarom za sastav nove Vlade Crne Gore. U panelu je učestvovao i bivši visoki predstavnik Miroslav Lajčak koji je imenovan za specijalnog predstavnika EU za Zapadni Balkan.\nDodik je jučer imao susret sa Lajčakom kojem je pokušao predstaviti stav RS u vezi ruske agresije na Ukrajinu odnosno da je taj entitet neutralan u odnosu na stav BiH i osude ruske agresije što je obaveza kao zemlje koja se obavezala pratiti EU politiku. Srdačan susret Dodik je imao i sa generalnim sekretarom NATO-a Jensom Stoltenbergom.


Parada ponosa: Ne odričemo se slobodne ljubavi | Autonomija\n"Predstavnici LGBT zajednice svakodnevno doživljavaju diskriminaciju na svim mestima"\nGordana Perunović Fijat, majka pripadnika LGBT zajednice, izjavila je danas na Paradi ponosa u Beogradu da ne želi da se odrekne slobodne ljubavi jer svi smo ista vrsta.\n„Ljubav nikada nije imala pol i rasu, a stav se uvek iznosio do kraja – ako veruješ onda treba stav da izneseš do kraja“, kazala je ona.\nJedna od kraljica Parade ponosa u Beogradu, Vladjana, izjavila je danas da se mišljenje sredine o LGBT zajednici ne menja zakonima, već delovanjem svakog pojedinca.\nOna je učesnicima Parade ponosa ispred Skupštine Beograda kazala da predstavnici LGBT zajednice svakodnevno doživljavaju diskriminaciju na svim mestima.\n„Niko nije slobodan dok nismo svi“, istakla je ona.\nProtivnici Prajda pevali su „Ovo je Srbija“, vikali „Vučiću, šiptaru izdao si Srbiju“, držali su ikone, krstove i transparente „Nemoral i gej sramotu nikad više u javnom životu“ i „Pravoslavnu Srbiju ne pokoriše ratom već iznutra pionima EU, Vatikana i NATO“.\nNa raskrinici Bulevara kralja Aleksandra i Takovske ulice u centru Beograda došlo je do sukoba protivnika „Parade ponosa“ i žandarmerije, posle čega je pet osoba privedeno, javila je danas televizija N1.\nDok je policija postavljala barikade izmedju Češke ambasade i Ustavnog suda prvo je došlo do verbalnog sukoba ljudi koji protestuju protiv Prajda, a zatim se nekoliko ljudi sukobilo s policijom.\nBrnabić na Paradi ponosa\nNju je dočekao i predstavnik Inicijative „Ne da(vi)mo Beograd“ Radomir Lazović, koji je želeo da joj da igračku patkicu i – kako je rekao – „podseti je da nije sve u redu u Srbiji“.


Bela Crkva - raj za porodični odmor i strastvene pecaroše - TU Magazin\nBela Crkva – raj za porodični odmor i strastvene pecaroše\nBy redakcija on\t Jun 15, 2017 SRBIJA, TURIZAM\nBela Crkva sa svojom jedinstvenom turističkom ponudom pravi je raj za porodični odmor, ali i za strastvene pecaroše. Ekipa “TU!” magazina posetila je ovo prelepo mesto i prenosi vam svoje utiske\nBelocrkvanska jezera pravi su raj za porodične izlete. Sa svojom netaknutom prirodom, Bela Crkva ima čak sedam jezera, a najpopularnija su Glavno jezero, koje se nalazi na svega jedan kilometar od centra varoši, Vračevgajsko, Šaransko jezero i Šljunkara. Šljunkovita podloga i peščane obale i plaže vodama jezera daju prozirnu zelenu boju.\nBela Crkva se nalazi u Južnom Banatu, sto kilometara od Beograda, a njena jezera predstavljaju jedinstvenu turističku ponudu u Srbiji i Vojvodini. Za sve posetioce ovog malog grada, a kojima kupanje nije jedina razonoda, u saradnji sa lokalnim vodičima organizuju se izleti u okolini, sa obilascima Vršca i Vršačkih vinograda, kao i lov na visoku divljač u Deliblatskoj peščari.\nU ovom kraju posebno je popularan ribolov sa obale i iz čamca na jezerima i kanalu Dunav–Tisa–Dunav, kao i na samom Dunavu. Iako tokom jeseni, zime i proleća na jezerima nema puno zanimacija, čak i tada su kao stvorena za relaksaciju i šetnju, naročito na Glavnom jezeru, pored kojeg su uređena betonska šetališta okružena šumom, u dužini od 2,4 kilometra.\nPored glavnog jezera postoje još tri – na jednom je smešten auto-kamp, drugo obožavaju pecaroši, a treće je poznato po širokoj uređenoj plaži. Šta je još moguće videti i posetiti u Beloj Crkvi pročitajte ovde.


Objavljen prvi Poziv za dostavljanje predloga projekata u okviru Interreg-IPA programa prekogranične saradnje za Italiju, Albaniju i Crnu Goru 2014-2020. | CRNVO\nosnaživanje prekogranične saradnje i konkurentnosti malih i srednjih preduzeća;\nupravljanje prirodnim i kulturnim resursima u cilju jačanja održivog turizma i atraktivnosti teritorije;\nzaštita životne sredine, upravljanje rizicima i nisko-karbonska strategija, povećanje povezanosti prekogranične oblasti;\nunapređenje usluga za održivi saobraćaj i poboljšanje javne infrastrukture.\nRok za dostavljanje projektnih ideja (Concept Notes) je 60 dana od zvanične objave Poziva.\nZa više informacija, obratiti se Zajedničkom sekretarijatu Programa (Bari): js@italy-Albania-Montenegro.eu, ili nacionalnom programskom koordinatoru u Ministarstvu evropskih poslova na sljedeću imejl adresu: veselin.scepanovic@mep.gov.me ili kontakt telefon 020 416 350.


MOTOR blog » I pored velikog pada cena nafte, gorivo jeftnije tek par dinara I pored velikog pada cena nafte, gorivo jeftnije tek par dinara – MOTOR blog\nCene goriva u Srbiji niže su tek za nekoliko dinara, iako je nafta na svetskom tržištu pojeftinila od jula skoro za trećinu, što naftaši objašnjavaju nestabilnošću kursa dinara, povećanjem državnih zahvatanja i padom potrošnje naftnih derivata u Srbiji, i najavljuju od 1. januara i nova poskupljenja.\nCene naftnih derivata u Srbiji od jula, kada je počela da pada cena nafte na svetskom tržištu, opale su u proseku za dva dinara, izjavio je Tanjugu sekretar Udruženja naftnih kompanija Srbije (UNKS) Tomisalav Mićović i naveo da bi to pojeftinjenje goriva na pumpama bilo mnogo veće da nije istovremeno došlo do pada vrednosti dinara u odnosu na dolar i evro.\nIz UNKS-a najavljuju rast cena derivata od 1. januara 2015. godine zbog planiranog povećanja akcize na gasna ulja (evrodizel, gasno ulje 0,1 gasno ulje ekstra lako EL) sa 46 na 50 dinara za litar i na tečni naftni gas sa 35 na 40 dinara za kilogram.\nObjašnjavajući zašto je do sada izostalo veće smanjnjene cene goriva, Mićović kaže da se nafta i derivati nafte, kada ih kupuju domaći prometnici, obračunava u dolarima, a na benzinskim stanicama ih prodaju u dinarima. Tako je pored cene sirove nafte i kotacija benzina i dizela na medunarodnom tržištu veoma važno i kretanje kursa dinara u odnosu na strane valute, pogotovo na dolar, ukazao je on.\nKada pada vrednost dinara naftašima, kako je naveo, treba više dinara da u stranim valutama kupe istu količinu nafte ili naftnih derivata na međunarodnom tržištu.\nDržava je, uz to, od 15. oktobra uvela novi namet, taksu za obavezne rezerve goriva, koja se na svaki prodati litar goriva naplaćuje 2,6 dinara plus PDV, što utiče na cenu derivata, rekao je Mićović. Kada se uz to i ostale obaveze, uračuna i akciza, država, precizirao je, od cene naftnog derivata od 150 dinara uzima oko 76 dinara po litru.\nOn je naveo da je u istom periodu kada je vrednost dolara u odnosu na dinar rasla (od 24. juna do 12. novembra, za 11,7 dinara) i kada je država uvela naknadu za formiranje obaveznih rezervi, cena nafte je padala, tako da se ovi negativni uticaji nisu odrazili na krajnju cenu goriva.\nMićović je naveo i da su u tom periodu veleprodajne cene goriva niže za četiri do devet dinara za litar u zavisnosti od derivata i kolicine koja se kupuje.\nSvako od prometnika u Srbiji bi rado iskoristio mogućnost da nižom cenom goriva poveća promet jer se zarada postiže obimom prometa, a ne visokim cenama goriva koje niko ne kupuje, kazao je Mićović i podsetio da je novembar počeo smanjenjem prosečne maloprodajne cene goriva u Srbiji za oko dinar.\nZa poslednjih oko pola godine cena barela nafte pale su sa 104 dolara na 76,95 dolara, koliko danas iznosi američka “laka” nafta (WTI) za isporuku u decembru na merkantilnoj berzi u Njujorku. Barel severnomorske nafte tipa “brent” za decembarsku isporuku na tržištu u Londonu košta 79,86 dolara.\nCene naftnih derivata u Srbiji od početka liberalizaicije tržišta naftnih derivata 2011. godine se razlikuje od pumpe do pumpe i sada, na primer, evrodizel košta između 154 i 160 dinara po litru, dok evrobenzin iznosi od 148 do 160 dinara po litru.\nStručnjaci za naftu preciziraju i da je u istom periodu u kome je cena sirove nafte snižavana, kurs dolara povećan 11 odsto, što je u znacajnoj meri umanjilo mogućnost da sniženje cena derivata na domacem tržištu bude značajnije.\nU ceni goriva dažbine učestvuju sa oko 50 odsto, a dodatno je opterećenje za cenu derivata i nova naknada za formiranje obaveznih rezervi, navode analitičari i dodaju da se uz najavljeno povećanje akcize za dizel i benzin od 2015, može očekivati da gorivo u Srbiji bude medu najskupljim u regionu, prvenstveno zbog najvećih zahvatanja države u ceni derivata.\nZamenik predsednika Udruženja privatnih benzinskih stanica Borisav Tatić izjavio je Tanjugu da bi cene goriva na pumpama bile niže da su niže veleprodajne cene derivata.\nKada je reč o cenama TNG-a, on je rekao da su te cene povećane na oko 88 dinara, zbog povećanja tražnje u zimskom periodu, koje je uobičajeno za ovo doba godine, kao i da očekuje da će ta cena sada stagnirati, a da će na proleće pasti na oko 75 dinara.\nU kompaniji Lukoil Srbija ranije su naveli da su u poslednja 3,5 meseca snizili cene derivata pet puta, a sniženje je svaki put bilo za po dinar po litru.\nU NIS-u ističu da je ta kompanija u poslednja tri meseca četiri puta snizila maloprodajne cene benzina BMB 95 i dizela, dok je cena TNG-a snižavana čak 11 puta.\nZa poljoprivrednike je takode primenjeno specijalno sniženje gasnog ulja 0.1 u toku cele poljoprivredne sezone,a NIS će se i dalje truditi da očuva konkurentne cene svojih proizvoda, kao i da one ne budu iznad prosecnih u regionu, rečeno je Tanjugu u toj kompaniji.\nU NIS-u ističu da je Srbija deo svetskog tržišta i da na cenu goriva utiče cena sirove nafte na svetskom tržištu, ali da na formiranje cene goriva utiču još dva spoljna faktora – akcize i kurs dinara, na koje kompanija nema uticaja.\nNIS može da utiče na formiranje cena goriva i to čini kroz povećanje efikasnosti u svom poslovanju, a osim toga, kompanija primenjuje fleksibilnu politiku obrazovanja cena motornog goriva na svojim benzinskim stanicama, zbog cega svojim klijentima nudi izbalansirane cene, u skladu sa tržišnim tendencijama.\nU UNKS-u smatraju da će povećanje akczya, koje će od 1. januara dovesti do poskupljenja goriva, uticati na smanjenje potrošnje goriva, a samim tim i na budžetski priliv.\nSrbiju čeka i još nekoliko obaveza kao što je namešavanje bio goriva, dva puta godišnja obaveza sprovodenja širokog monitoringa kvaliteta goriva, obaveza uvodenja operativnih rezervi, što će dodatno opteretiti cenu goriva.\nUNKS zato predlaže da se planirani rast akciza odloži dok se ne uvedu sve obaveze koje proističu iz direktiva Evrpske unije vezanih za energetiku, jer će vec one izazvati ozbiljan skok cena goriva.\nI pored velikog pada cena nafte, gorivo jeftnije tek par dinara was last modified: November 14th, 2014 by Goran Aničić


SNS OSVOJIO VIŠE GLASOVA NEGO 3. APRILA - NS PORTAL Sve informacije iz Novog Sada i okoline\nPredsednik Izvršnog odbora Srpske napredne stranke (SNS) Darko Glišić istakao je da je na ponovljenim izborima lista „Aleksandar Vučić - Zajedno možemo sve” osvojila više glasova nego 3. aprila, i poručio da to pokazuje da su građani glasali za mir i stabilnost.\nGlišić je sinoć na konferenciji za novinare rekao da je SNS obradila sva biračka mesta na ponovljenim izborima, osim jednog mesta u Nišu, na kojem je glasanje još trajalo, pošto je zbog tehničkih problema počelo kasnije.\nPodsetio je da je u Beogradu glasanje je ponovljeno na četiri biračka mesta.\n- U Velikoj Moštanici lista koju predvodi SNS osvojila je 598 glasova, od 856 izašlih birača, na Karaburmi Kara 408 glasova od 833 izašlih, u Višnjici 488 glasova od 741 izašlih, a u centru, na Terazijama, 40 odsto glasova, a 3. aprila na tom mestu imala je 20,1 odsto glasova, rekao je Glišić.\nTime je, u Beogradu, lista SNS-a osvojila 1.585 od 2.668 glasova, u odnosu na 1.150 osvojenih 3. aprila.\nGlišić je ocenio da se vidi ogroman rast svuda, da se jasno vidi da su građani Beograda ozbiljno shvatili sve poruke koje su mogli da čuju proteklih dana.\nKada je reč o predsedničkim izborima, kandidat Aleksandar Vučić osvojio je, na 34 od 35 obrađenih biračkih mesta - 79,01 odsto glasova, dok je taj rezultat 3. aprila bio je 57,52 odsto.\n- Na svakom biračkom mestu u apsolutnim brojevima, osvojio je više nego 3.aprila, podvukao je Glišić.\nKao primer, naveo je Zaječar gde je Vučić osvojio 82 od 108 glasova, a 3.aprila je osvojio 74 glasova.\n- Ovo je dodatni legitimitet koji je dobio naš kandidat, Aleksandar Vučić. Čestitam mu na briljantnoj pobedi koju je ostvario. Kada se neko kandiduje za drugi mandat i osvoji 200.000 glasova više, to je više nego jasna poruka građana, naglasio je Glišić.\nŠto se tiče parlamentarnih izbora, kako je preneo, obrađeno je svih 54 biračkih mesta, a lista SNS osvojila je 60,94 odsto, u odnosu na 43,61 odsto koliko je osvojila 3. aprila na tim mestima.\nNaveo je i da je, primera radi, lista koju je predvodila Marinika Tepić imala 3.aprila na tim mestima 13,3 odsto, a sada je osvojila 5,92 procenta.\n- Ovaj fantastični rezultat je potvrda svega što je govorio predsednik. On pokazuje da su građani trezveno razmislili i da su neki novi ljudi shvatili da je važno da imamo politiku mira i stabilnosti, objasnio je on.\nDodao je da je dan protekao bez primedbi i problema, sem na jednom mestu gde je glasanje počelo kasnije, prenosi Tanjug.


Kacin: "Sejdić - Finci" samo povod na kojem bi se politička elita BiH odavno mogla i morala dokazati\nSlučaj "Sejdić - Finci" je samo povod na kojem bi se politička elita BiH odavno mogla i morala dokazati i poručiti koliko joj je stalo do osnovnih ljudskih prava. To sve više izgleda kao minimum minimuma oko kojeg se ne mogu dogovoriti.\nTo je poražavajuće, uzima vremena i jednostavno uzima kredibilitet BiH kao kandidatu za buduću članicu EU. Zato su vaši lideri i pozvani da o svom ne radu pokušaju razmišljati u Briselu - kazao je večeras u Sarajevu specijalni izvjestitelj Evropskog parlamenta za Zapadni Balkan Jelko Kacin.\nNije želio biti kritičan, ali je ipak konstatirao da je "to prešlo svaku mjeru". Istaknuo je da se država bavi godinama oko stvari o kojoj su se dogovorili u KS pa čak i implementirali.\n- Ako se ne mogu dogovoriti oko stvari o kojoj se u Kantonu Sarajevu (pa makar on bio najveći kanton) mogu dogovoriti pa čak to i implementirati, a država se time bavi godinama, to baš nije neka posebna poruka ni za države regiona ni za EU - kazao je.\nKacin je istaknuo obrnut primjer zvaničnika Beograda i Prištine „koji prije godinu dana nisu mogli sudjelovati na istim skupovima da bi oba premijera istim avionom letjela u Njujork radi razgovora u Generalnoj skupštini UN-a o stanju na Kosovu.“\n- Tu su te velike razlike koje govore da su se neki odlučili probleme rješavati, a neki se ovdje maksimalno trude da probleme produžavaju i da ih produbljuju. To je neprihvatljivo, gledano s naše tačke gledišta - kazao je.\nKacin je upozorio da će institucije EU upotrijebiti pozitivne sankcije i nagraditi one koji se trude.\n- Nećemo se više baviti onima koji jednostavno misle da im smetamo - poručio je Kacin u Sarajevu.